Ecostructure Llythyr newyddion by ecostructure - Issuu\nAddasu i’r newid yn yr hinsawdd trwy seilwaith arfordirol sensitif o safbwynt ecolegol\nLlythyr newyddion rhif 4\nUchod: Llun hyfryd o lan greigiog naturiol yng Nghymru, a dynnwyd gan Gydlynydd y Prosiect, Joe Ironside.\nCadw mewn cysylltiad ecostructureproject.eu\nMwynhewch y gwyliau! Mae eleni wedi bod yn ﬂwyddyn heriol i ni i gyd. Yn ogystal â phoeni\nam y pandemig a cheisio cydbwyso gweithio gartref â bywyd teuluol, gorfododd y cyfnod clo cyntaf yn y gwanwyn lawer ohonom i roi’r gorau i’n gwaith maes a’n gwaith yn y labordy. Ar ddechrau tymor a\noedd i fod yn llawn gwaith maes, dyna lle’r oeddem yn pendroni pryd,\nos o gwbl, y byddem yn gallu parhau â’r cynlluniau y buom yn eu\nparatoi mor ofalus.\nOnd bu’n rhaid ymwroli. Treuliodd rhai ohonom ein hamser yn ystod y cyfnod clo’n dysgu technegau modelu newydd, bu eraill yn casglu\nadborth gwerthfawr gan gymunedau trwy arolygon, yn dadansoddi data, yn ysgrifennu cyhoeddiadau neu’n rhannu canlyniadau ein prosiect mewn ffyrdd newydd. Erbyn mis Awst, roedd gennym\nGwobrau Ar-lein .eu\nTaﬂen ffeithiau newydd\nderfynol Gwobrau Ar-lein .eu (dymunwch bob lwc i ni!). Cawsom\nDiweddariadau am waith ymchwil\namrywiol ynghylch rhai o’r cyneﬁnoedd artifﬁsial a grëwyd gennym a\npobl ynghylch sut yr ydym yn ystyried bioamrywiaeth ar strwythurau\nAdnodd Conservation Evidence\nRhaglen Coast and Country\nymchwilwyr allan yn y maes unwaith eto’n gosod arbroﬁon\neco-beirianneg yn eu lle cyn i’r haf dynnu at ei derfyn. Torrwyd tir newydd o safbwynt gwaith cyfathrebu’r prosiect wrth i ni lwyddo i gael\ndros 1,000 o ddilynwyr ar gyfryngau cymdeithasol a chyrraedd rownd gannoedd o ymatebion i arolygon a oedd yn ceisio casglu safbwyntiau llenwi’r bylchau yn ein gwybodaeth o safbwynt deall canfyddiadau\nparhad ar y dudalen nesaf\nMwynhewch y gwyliau parhad arfordirol. Ac er gwaetha’r cyfnodau clo a’r cyfyngiadau teithio, mae ein cymuned o ddinasyddion-wyddonwyr yn parhau i roi i ni ddata amhrisiadwy am falwod ar lannau’r môr a straeon am strwythurau arfordirol trwy ein llwyfan ar-lein, Arsyllfa Ecostructure. Yn anad dim, mae’r cyfnod hwn wedi cryfhau ein cred ym mhwysigrwydd byd natur o safbwynt lles ac o safbwynt amddiffyn yr arfordir. O lan y môr i’r labordy, rydym yn parhau i broﬁ ac archwilio sut y gall cymunedau arfordirol addasu i’r newid yn yr hinsawdd, gan sicrhau ar yr un pryd bod ein glannau’n cynnal bioamrywiaeth naturiol i raddau mwy helaeth. Ar drothwy 2021, rydym yn falch o allu dechrau gweithio ar dri phecyn gwaith newydd oherwydd bod y prosiect wedi’i ymestyn am 18 mis.\nGan ddymuno iechyd da a blwyddyn newydd dda i chi,\nTymor y Gwobrau Rydym yn llawn cyffro o allu cyhoeddi bod Ecostructure wedi’i enwebu ar gyfer Gwobrau Ar-lein .eu a’i fod wedi cyrraedd y rownd derfynol yn y categori ‘Gwell Byd’. Bydd y seremoni wobrwyo’n cael ei ffrydio’n fyw o Bisa yn yr Eidal ar 16 Rhagfyr am 8:30 CET / 7:30 GMT. Diolch o galon i bawb a bleidleisiodd drosom. Dymunwch bob lwc i ni! I gael gwybod mwy, ewch i wefan Gwobrau Ar-lein .eu, sef webawards.eurid.eu.\nCymerwch ran yn ein hymchwil! Ewch i Arsyllfa Ecostructure, sef ein llwyfan mapio ar gyfer dinasyddion-wyddonwyr, i helpu ein gwaith ymchwil trwy gyfrannu arsylwadau ynghylch eich bywyd morol a’ch strwythurau arfordirol lleol.\nRhannwch eich straeon am strwythurau arfordirol Mae strwythurau arfordirol megis morgloddiau, pierau a goleudai yn rhan o’n treftadaeth ddiwylliannol ac yn gyswllt â’n gorffennol morwrol. Mae gennym ddiddordeb mawr mewn cael gwybod mwy am yr hyn y mae’r strwythurau yn ei olygu i bobl a chymunedau. Ewch i’r Arsyllfa i ychwanegu straeon neu ffeithiau am strwythurau arfordirol yr ydych chi’n gyfarwydd â nhw.\nArolwg o falwod ar lannau’r môr Ydych chi wedi gweld cregyn moch, topiau môr porffor neu dopiau môr danheddog ar hyd arfordir Cymru a dwyrain Iwerddon? Os felly, rydym yn awyddus i glywed gennych! Mae arnom angen dinasyddion-wyddonwyr yng Nghymru ac Iwerddon i archwilio eu glannau creigiog a’u hamddiffynfeydd arfordirol a chofnodi’r rhywogaethau hyn er mwyn gweld a yw eu cyneﬁnoedd yn symud wrth i’r hinsawdd newid. Cyfrwch sawl un a welwch, a thynnwch ambell lun. Yna, ychwanegwch nhw i’r Arsyllfa er mwyn i’n harbenigwyr allu cadarnhau eich bod wedi adnabod y rhywogaethau’n iawn. Ar wefan Ecostructure, fe welwch chi adnoddau i’ch cynorthwyo wrth i chi chwilio am falwod ar lannau’r môr, sy’n cynnwys canllaw adnabod rhywogaethau a ﬁdeos. Mae gennym ddiddordeb arbennig mewn malwod a gaiff eu gweld ar strwythurau arfordirol yng ngogledd Cymru a rhwng Dulyn a Wexford.\nCroeso i staff newydd! María Troya\nMaREI, Coleg Prifysgol Cork\nBydd Maria yn aelod o’r tîm sy’n ceisio defnyddio a gweithredu ar raddfa fwy yr ymchwil eco-beirianyddol a ddatblygwyd yn ystod cyfnodau cynharach y prosiect. Bydd Maria yn cynnal dadansoddiad cymharol o’r fframwaith rheoleiddio arfordirol a morol yng Nghymru ac Iwerddon er mwyn cadarnhau’r arferion gorau o ran cynnwys eco-beirianneg arfordirol mewn gwaith polisi.\nBydd Morag Taite yn cyﬂawni gwaith codio bar DNA yng nghyswllt rhywogaethau morol anfrodorol ym Môr Iwerddon. Bydd hynny’n gymorth i adnabod y samplau eDNA a gwblhawyd yn ﬂaenorol gan Laura Gargan drwy ddarparu dilyniannau cymharol. Mae Morag newydd gwblhau doethuriaeth ar esblygiad seffalopodau ym Mhrifysgol Iwerddon, Galway.\nMae Harry wedi ailymuno â’r tîm ecoleg forol ym Mhrifysgol Aberystwyth ar ôl bod yn gweithio i’r tîm am gyfnod byr yn 2018. Bydd Harry yn ymchwilio i’r cyneﬁnoedd y mae cimychiaid yn eu ffafrio a’r defnydd a wneir o ffermydd gwynt ar y môr. Bydd yn defnyddio cyfuniad o dreialon ymddygiad ac arolygon rhynglanwol i ddylunio a rhoi prawf ar unedau cyneﬁn, cyn mynd ati i roi prawf arnynt yn y maes. Bydd hefyd yn defnyddio telemetreg acwstig i ymchwilio i ymddygiad a phatrymau symud ar raddfa fach gimychiaid, crancod a phenfras efallai, o fewn ôl troed ffermydd gwynt.\nRHYWOGAETHAU GORESGYNNOL ARFORDIROL\nMae Liz yn ymuno â’r tîm Rhywogaethau Anfrodorol a Bioddiogelwch ym Mhrifysgol Bangor ac mae ganddi broﬁad helaeth o weithio gyda’r sector cyhoeddus a phrosiectau gwyddoniaeth y bobl. Bydd Liz yn parhau â gwaith ymchwil Siobhan Vye, yr oedd ei ganlyniadau yn nodi’r angen am ymyriadau bioddiogelwch sy’n cynnwys anghenion a dealltwriaeth rhanddeiliaid yn well. Bydd Liz yn datblygu dyfeisiau bioddiogelwch, protocolau ac arfer gorau addysgol ar gyfer porthladdoedd, marinâu a’r sawl sy’n defnyddio cychod at ddibenion hamdden.\nTaﬂen ffeithiau newydd am rywogaethau goresgynnol\nBeth yw’r rhain, pa effaith y maent yn ei chael ar ein harfordiroedd a beth allai fod yn eu cynorthwyo i ymledu Beth yw rhywogaethau goresgynnol?\nOrganebau sydd wedi’u cyflwyno i ardaloedd y tu hwnt i’w cynefin naturiol yw rhywogaethau estron goresgynnol. Mae’r rhywogaethau hyn yn tueddu i ymledu i’r graddau lle maent yn bygwth gallu bywyd gwyllt brodorol i oroesi neu lle maent yn niweidio’r amgylchedd, yr economi neu iechyd pobl. Gall rhywogaethau estron goresgynnol fod yn drech na rhywogaethau brodorol wrth gystadlu am fwyd, lle a lleoliadau bridio, sy’n golygu eu bod yn un o’r bygythiadau mwyaf i fioamrywiaeth. Yn wir, yn yr amgylchedd arfordirol, ceir tystiolaeth bod llawer o rywogaethau egsotig yn ei chael yn haws sefydlu poblogaethau ar strwythurau artiﬀisial megis morgloddiau neu dorddyfroedd ac y gallai cyfran fwy o rywogaethau egsotig nag o rywogaethau brodorol fod yn bodoli ar y rhain o’u cymharu â’r cynefin naturiol sydd gerllaw (Glasby et al. 2007).\nRhywogaethau sy’n ymledu\nMae’r rhywogaethau isod wedi’u canfod ar hyd arfordir Cymru a/neu Iwerddon ac maent yn peri pryder oherwydd eu gallu i ymledu ac i achosi niwed posibl i fioamrywiaeth lleol.\nY Chwistrell Fôr Garped\nYr Ewin Mochyn\nGall ewinedd mochyn fyw mewn cytrefi mawr trwy greu pentyrrau trwchus. Yn y pentyrrau trwchus hyn, gallant fygu llawr y môr gan lenwi’r dŵr â silt a baw ac atal cregyn deuglawr eraill megis wystrys rhag byw yn eu plith.\nMae gwymon sargaso yn fath o alga brown sy’n tyfu mewn tresi trwchus. Gall leihau’r maetholion sydd ar gael i rywogaethau cyfagos ac atal golau angenrheidiol rhag eu cyrraedd. Mae’r gwymon yn tyfu’n gyflym, a gall dagu marinâu a phibellau derbyn cychod a mygu dolydd gwellt y gamlas.\nMae’n bosibl bod y chwistrell fôr garped wedi ymledu o Japan i Ynysoedd Prydain trwy faw ar gyrﬀ cychod neu ar sil wystrys a gaiﬀ ei fasnachu at ddibenion dyframaethu. Gall fygu rhywogaethau pwysig sy’n cael eu hamaethu, megis wystrys a chregyn gleision, a gall atal wyau pysgod rhag ymsefydlu oherwydd ei harwyneb allanol asidig.\nSut mae rhywogaethau estron yn ymledu? Mae ehangu rhwydweithiau cludiant a masnach fyd-eang wedi cyflymu’r graddau y caiﬀ rhywogaethau estron goresgynnol eu cyflwyno a’r graddau y maent yn ymsefydlu ac yn ymledu, a dyma un o’r bygythiadau byd-eang mwyaf i fioamrywiaeth ac i allu ecosystemau i weithio. Mae porthladdoedd a marinâu yn lleoedd lle mae rhywogaethau estron yn fwy tueddol o gael eu cyflwyno, oherwydd bod cychod sy’n symud o amgylch y byd yn gallu cludo rhywogaethau estron goresgynnol yn ddiarwybod iddynt yn eu dŵr balast ac ar eu cyrﬀ. At hynny gall strwythurau caled megis amddiﬀynfeydd arfordirol, a godwyd i fynd i’r afael ag eﬀeithiau’r newid yn yr hinsawdd, fod yn ei gwneud yn haws i rywogaethau estron goresgynnol ymledu ar ôl iddynt gael eu cyflwyno, oherwydd eu bod yn darparu cyfres o gerrig camu sy’n gynefin addas i’r organebau hyn.\nMae baw ar gyrﬀ cychod yn un ﬀordd y gall rhywogaethau goresgynnol ymledu:\nDaw cychod o borthladdoedd eraill gan gludo rhywogaethau estron ar eu cyrﬀ…\nWrth ymyl y lan, gall y rhywogaethau hyn symud o’r cychod a chytrefu strwythurau arfordirol neu gychod eraill.\nCaiff Ecostructure ei ariannu’n rhannol gan Gronfa Datblygu Rhanbarthol Ewrop trwy Raglen Gydweithredu Cymru-Iwerddon.\nRhywogaethau anfrodorol yn cael eu cyﬂwyno ac yna’n ymsefydlu ac yn ymledu yw un o’r bygythiadau mwyaf i ﬁoamrywiaeth yn fyd-eang. Gall rhywogaethau goresgynnol ymledu i’r fath raddau nes eu bod yn bygwth gallu bywyd gwyllt brodorol i oroesi neu’u bod yn niweidio’r amgylchedd, yr economi neu iechyd pobl. Rydym wedi creu taﬂen ffeithiau am ein gwaith ymchwil a’r hyn y gallwch chi ei wneud i atal rhywogaethau o’r fath rhag ymledu. Mae croeso i chi argraffu’r daﬂen ffeithiau hon ar gyfer eich myfyrwyr, eich busnes neu’ch sefydliad — mae ar gael ar ein gwefan dan ‘Multimedia’. 3\nUchod: Un o’n pyllau trai wedi’u bolltio yn sownd sy’n darparu cysgod i rywogaethau rhynglanwol yn Iwerddon. Llun gan Paul Brooks.\nGwaith maes eco-beirianyddol Diweddariad gan Ally Evans, Prifysgol Aberystwyth Mae ein hunedau cyneﬁn topograffeg naturiol wedi bod yn y môr ers dros ﬂwyddyn, ac rydym wedi bod yn llawn cyffro wrth eu gwylio’n cael eu cytrefu. Mae ystod o fywyd morol yn defnyddio’r gwahanol ﬁcrogyneﬁnoedd a ddarperir gan yr unedau. Mae malwod a physgod yn defnyddio’r pyllau trai bach sy’n ffurﬁo mewn pantiau, mae brennig yn cael lloches yn y sianelau cysgodol rhwng rhigolau ac mae gwymon canopi’n gafael ar yr arwynebau garw. Mae’n rhy fuan i adrodd ynghylch canlyniadau terfynol y gwaith hwn ond rydym wrthi’n cyhoeddi’r dull dylunio sylfaenol mewn erthygl ar gyfer cyfnodolyn.\nGosod arbrawf yn arddull SLOSS ar forglawdd yn Aberdaugleddau. Llun gan Ally Evans.\nRydym hefyd wedi gweld rhai canlyniadau diddorol o’n gwaith parhaus gyda phyllau trai a grëwyd â dril o amgylch Cymru. Mewn amodau lle ceir cysgod rhag y tonnau, mae’n ymddangos eu bod yn darparu meithrinfeydd defnyddiol ar gyfer gwichiaid ifanc ond bod y rhywogaethau sydd ynddynt yn llai amrywiol na’r rhai a geir mewn amodau lle mae’r pyllau trai’n agored i’r tonnau. Mae ein treialon trawsblannu algâu cwrelog yn parhau. Rydym yn ystyried potensial trawsblannu’r rhywogaeth sylfaen bwysig hon i byllau trai artifﬁsial er mwyn gwneud iddynt weithredu’n debycach i byllau trai naturiol. Ein prif ffocws yn awr yw cwblhau’r crynodeb ar gyfer Conservation Evidence er mwyn helpu i rannu gwybodaeth am y sylfaen dystiolaeth sy’n sail i’r holl wahanol ddulliau o ddefnyddio eco-beirianneg i greu strwythurau artifﬁsial yn yr amgylchedd morol.\nDdeuﬁs yn ddiweddarach, mae’r pyllau trai a osodwyd ar y wal yn Aberdaugleddau wedi’u cytrefu gan letys môr a thopiau môr llwyd. Llun gan Joe Ironside.\nDdiwedd yr haf, bu ymchwilwyr yn Aberystwyth yn cynnal arbrawf a oedd yn golygu gosod pyllau trai newydd ar wal yn Aberdaugleddau gan ddefnyddio unedau a gafodd eu cynhyrchu gan beirianwyr o Goleg Prifysgol Dulyn. Roedd Porthladd Aberdaugleddau yn cefnogi’r gwaith hwn gan Ecostructure, yn rhan o’i weledigaeth amgylcheddol i warchod bioamrywiaeth yn nyfrffordd Aberdaugleddau. Felly, diolch yn fawr i’r porthladd ac i dîm mynediad â rhaffau Abcas am ein helpu i 4\nroi popeth yn ei le. Byddwn yn casglu data dros y blynyddoedd sydd i ddod er mwyn gweld sut y gall maint a threfn pyllau trai sy’n cael eu bolltio’n sownd effeithio ar ﬁoamrywiaeth ar forgloddiau. Yn ôl y disgwyl, môr letys gwyrdd sydd mor barod i fanteisio ar bob cyﬂe oedd y cyntaf i gyrraedd, ond rydym hefyd yn gweld tipyn o dopiau môr llwyd (Steromphala cineraria)! Caiff topiau môr llwyd eu gweld fel rheol mewn mannau tamp yn rhan isaf y lan, dan gerrig crynion yn aml, yn hytrach nag ar forgloddiau moel yn rhan ganol y lan. Maent yn borwyr pwysig mewn systemau rhynglanwol, felly mae’n ymddangos y gallai’r pyllau eisoes fod yn helpu i ymestyn yn fertigol gyneﬁn y rhywogaeth hon sydd i’w chanfod fel rheol yn rhan isaf y lan.\nAr ein gwefan a’n sianel YouTube ceir ﬁdeos o’n hymchwilwyr yn y maes yn egluro ein gweithgareddau, yn dangos i chi sut mae adnabod malwod glan môr, ac yn mynd â chi uwchlaw ac islaw’r dŵr â lluniau trawiadol o Fôr Iwerddon.\nGan fod deorfeydd ar gau o ganlyniad i COVID-19, mae Harry Thatcher wedi creu deorfa gimychiaid ar raddfa fach yn labordai Aberystwyth ac mae bellach yn dad balch i lawer o gimychiaid larfaol. Caiff y cimychiaid ifanc eu cludo i danciau dal nes y byddant yn cyrraedd y cyfnod benthig cynnar pan fydd ein hymchwilwyr yn cynnal arbroﬁon dewis cyneﬁn er mwyn gweld pa gyneﬁnoedd sy’n cael eu ffafrio ganddynt. Bydd yr arbroﬁon hyn yn dylanwadu ar y gwaith o ddylunio unedau cyneﬁn eco-beirianyddol y gellir eu gosod o fewn ôl troed dyfeisiau ynni adnewyddadwy (megis tyrbinau gwynt ar y môr) neu strwythurau artifﬁsial (e.e. morgloddiau, torddyfroedd).\nO gynnal arolwg i fodelu Diweddariad gan Peter Lawrence, Prifysgol Bangor Dechreuodd 2020 â chyfarfod cynhyrchiol lle cafwyd sgyrsiau gwych ynghylch Pecyn Gwaith 2 gyda chymorth Pwyllgor Llywio Ecostructure. O ganlyniad, gwnaethom lwyddo i ﬁreinio’r newidynnau tebygol a’r ffynonellau data sy’n effeithio ar ﬁoamrywiaeth ein morlin a llwyddo hefyd i ddarlunio sut y gellid cyﬂwyno’r data hwnnw, sy’n bwysig. Cyn y cyfarfod hwn, bu Peter yn gweithio gydag ymchwilwyr yn Sbaen er mwyn cael gwybodaeth am nodweddion amgylcheddol nodweddiadol lleoliadau astudio Ecostructure a deall y nodweddion hynny. Cafodd y gwaith hwnnw ei atgyfnerthu gan waith a gyﬂawnwyd gan Brian Thompson, Ally Evans a Paul Brooks, a’i gwnaeth yn bosibl cwblhau’r set ddata a fyddai’n cael ei defnyddio i fodelu data ar raddfa’r morlun ar gyfer Pecyn Gwaith 2.\nUchod: Lluniau gan Harry Thatcher, sy’n dangos cymaint y mae’r cimychiaid ifanc wedi tyfu dros yr ychydig ﬁsoedd diwethaf.\nO gynnal arolwg i fodelu\nDdiwedd yr haf, buom yn cynnal gwaith maes a oedd yn gysylltiedig â datblygu dull sydyn o asesu’r brithwaith o gyneﬁnoedd a geir ar lannau creigiog a sut y maent yn cymharu â strwythurau artifﬁsial. Caiff hwnnw ei gyﬂwyno i’w drafod yn gynnar ym mis Ionawr. Mae Peter hefyd wedi cwblhau llawysgrif gyntaf sy’n awgrymu bod gwahaniaeth amlwg, penodol i raddfa yn perthyn i gymhlethdod arwynebau naturiol ac arwynebau artifﬁsial.\nGeneteg Morlun Diweddariad gan Melanie Prentice, Prifysgol Aberystwyth Rydym wrthi ar hyn o bryd yn cyhoeddi canlyniadau astudiaeth o amrywiaeth genetig a strwythur poblogaeth D. vexillum (y Chwistrell Fôr Garped) yn y DU ac Iwerddon, ac rydym ar ﬁn cwblhau cyhoeddiad sy’n cymharu strwythur poblogaeth rhywogaeth sy’n datblygu yn uniongyrchol (Nucella lapillus) a rhywogaeth sy’n gwasgaru larfâu (Steromphala umbilicalis). Mae’r gwaith hwn yn defnyddio setiau data genynnol a gwaith modelu eigionegol gan dîm Bangor i gymharu cysylltedd poblogaethau ym Môr Iwerddon ac asesu sut mae strategaeth atgynhyrchu’n dylanwadu ar gysylltedd ac ar y gallu i addasu yn y ddau gastropod hyn sy’n debyg o ran eu dosbarthiad. Rydym hefyd wrthi’n dadansoddi data o’r astudiaeth esblygiad arbrofol a gynhaliwyd gennym gyda’r tîm bioddiogelwch ym Mangor. Rydym yn cymharu ymatebion genetig a fﬁsiolegol D. vexillum i wres mawr yn y môr, lle ceir poblogaethau sy’n oresgynnol iawn a phoblogaethau sy’n llai goresgynnol. Rydym wedi prosesu samplau’r arbrawf ac rydym wrthi’n dadansoddi’r data. Rydym hefyd wedi gorffen y gwaith maes a’r gwaith labordy ar gyfer prosiect a fydd yn edrych am arwyddion genetig bod addasu’n digwydd ar sawl un o ymylon cyneﬁn y top môr cyffredin (Phorcus lineatus) sy’n gastropod morol y mae ei gyneﬁn yn ehangu.\nLlun gan Peter Lawrence.\nCyﬂwyniadau IONAWR Coastal Futures: Cyﬂwyniad gan Ally Evans, “Promoting biodiversity on marine artiﬁcial structures: building the evidence for marine planning” CHWEFROR Cyfrannodd Ally Evans, Paul Brooks a Louise Firth i Weminar CIRIA, “Coastal Eco-Engineering: Boosting Britain’s Biodiversity” MAI EGU General Assembly: Cynulliad Cyffredinol Undeb Gwyddorau Daear Ewrop: Cyﬂwyniad gan Md Salauddin, “Extreme wave overtopping at ecologically modiﬁed sea defences” HYDREF Cynhadledd Ryngwladol ar Beirianneg Arfordirol (vICCE): Cyﬂwyniad gan Md Salauddin, “Distribution Of Individual Overtopping Volumes On A Sloping Structure With A Permeable Foreshore” RHAGFYR\nDiagram sy’n cymharu ymatebion genetig a fﬁsiolegol D. vexillum i wres mawr yn y môr rhwng poblogaethau sy’n oresgynnol iawn a phoblogaethau sy’n llai goresgynnol. Diagram gan Amy Dozier.\nCommOCEAN: Sonya Agnew, “The ECOSTRUCTURE Observatory – a novel online citizen science mapping tool to engage coastal communities”, a chyﬂwyniad gan Amy Dozier, “The Value of Visual Science Communication in the Ecostructure Project”\nModelu Biofﬁsegol Diweddariad gan Sophie Ward, Prifysgol Bangor Mae’r modelwyr biofﬁsegol yn parhau i ddatblygu adnoddau er mwyn gallu modelu’n well y modd y caiff larfâu eu gwasgaru, gyda’r bwriad o’u defnyddio yn benodol ym Môr Iwerddon. Mae ein gwaith manylder uchel ar dracio gronynnau wedi cynhyrchu rhai canlyniadau diddorol ynghylch y gwahaniaeth yn y modd y mae larfâu a gaiff eu rhyddhau yn y parth arfordirol yn gwasgaru, pan gaiff hynny ei efelychu gan ddefnyddio modelau hydrodynamig llai manwl a mwy manwl. At ei gilydd, rydym yn gweld bod y modelau manylder uchel yn fwy gwasgarol na’r modelau manylder is, h.y. maent yn cael y larfâu allan i’r môr yn gynt. Credwn nad yw’r holl gerhyntau arfordirol ar raddfa lai i’w gweld yn eu holl fanylder. Mae goblygiadau’n perthyn i hynny o safbwynt cysylltedd rhywogaethau arfordirol. Mae gwaith wedi hen ddechrau ar greu Adnodd Ymateb Sydyn ar gyfer gwasgaru rhywogaethau anfrodorol morol. Mae cyfres gynhwysfawr o senarios wedi cael eu hefelychu ac mae disgwyl iddynt gael eu troi’n fformat GUI hawdd ei ddefnyddio yn fuan. Mae’r gwahanol efelychiadau’n ystyried y gronynnau a ryddhawyd mewn dŵr o wahanol ddyfnder, yn ogystal ag amrywioldeb tymhorol. Rydym hefyd wedi bod yn gweithio gyda Melanie Prentice ar ddeall cysylltedd ym Môr Iwerddon, yn rhan o’r astudiaeth Geneteg Morlun. Mae model tracio gronynnau wedi’i greu ar gyfer y cyfan o Fôr Iwerddon gyda 450 “o saﬂeoedd silio” o amgylch yr arfordir, sy’n cynnwys saﬂeoedd casglu data Melanie o 2018/19. Mae larfâu damcaniaethol wedi’u rhyddhau o’r saﬂeoedd hyn ac mae’r patrwm gwasgaru’n cael ei feintioli er mwyn deall yn well gysylltedd cefndir ym Môr Iwerddon ac er mwyn ystyried lledaeniad dros sawl blwyddyn rhwng saﬂeoedd penodol sydd o ddiddordeb. 7\nAr y chwith uchod: Teilsen arbrofol yn cael ei gosod i fesur bio-màs, amrywiaeth a swyddogaethau ecosystem ar amrywiaeth o gerrig o wahanol gymhlethdod. Ar y dde uchod: Mae cymhlethdod yn tynnu gwahanol gymunedau anifeiliaid a gwymon yn rhan o’n harbrawf gyda theils swyddogaethau ecosystem. Lluniau gan Tom Fairchild.\nMae’r diagram yn dangos enghraifft o’r modd y byddai gronynnau a ryddhawyd o dri saﬂe o ddiddordeb ar arfordir gogledd Cymru wedi gwasgaru (ar ôl 10 diwrnod), yn rhan o’r gwaith yn ymwneud â Geneteg Morlun. Diagram gan Sophie Ward.\nCyhoeddiadau diweddar Jackson, T.U., Williams, G.J., Walker-Springett, G., a Davies, A.J. (2020) Three-dimensional digital mapping of ecosystems: a new era in spatial ecology. Proceedings of the Royal Society B: Biological Sciences 287. O’Shaughnessy, K.A., Hawkins, S.J., Evans, A.J. et al. (2019) Design catalogue for eco-engineering of coastal artiﬁcial structures: a multifunctional approach for stakeholders and end-users. Urban Ecosystems 23, 431–443.\nSwyddogaethau a gwasanaethau ecosystem Diweddariad gan Tom Fairchild, Prifysgol Abertawe Mae Pecyn Gwaith 2 wedi bod yn cynnal arbroﬁon sy’n edrych ar gynhyrchedd cynradd a’r defnydd o faetholion gan rywogaethau algâu, ac astudiaethau arsylwi sy’n edrych ar epiffytau a’r modd y mae algâu yn creu cyneﬁn i anifeiliaid. Eleni, rydym hefyd wedi cynnal arolwg yn seiliedig ar ddelweddau i lenwi’r bwlch yn ein gwybodaeth ynghylch bioamrywiaeth ar strwythurau artifﬁsial a’r modd y mae’n newid ein barn am y strwythurau. Mae Pecyn Gwaith 2 hefyd wedi bod yn gweithio ar greu model rhagfynegol i ddeall sut y gallai gwella bioamrywiaeth newid prosesau ecosystem allweddol sydd o fudd i bobl.\nUchod: Tynnodd Paul Brooks y llun hwn o bwll trai ar un o arfordiroedd Môr Iwerddon, lle gwelir myrdd o organebau megis cregyn llong, brennig, topiau môr, anemonïau a hyd yn oed wyau cregyn moch.\nConservation Evidence Mae Conservation Evidence yn adnodd ar-lein, rhad ac am ddim y bwriedir iddo\ngefnogi penderfyniadau ynghylch sut i\ngynnal ac adfer bioamrywiaeth byd-eang. Mae’n darparu crynodebau o dystiolaeth o bapurau gwyddonol am effeithiau camau gweithredu ym maes cadwraeth. Mae\nymchwilwyr Ecostructure, Ally Evans a\nPippa Moore, ynghyd ag aelod o Bwyllgor Llywio Ecostructure, Louise Firth, wrthi’n paratoi\nartifﬁsial a fydd yn cyfrannu at yr adnodd hwn y mae parch mawr iddo.\nMae gan Ecostructure ystod eang o adnoddau sydd ar gael ar ein gwefan. Ewch i www.ecostructureproject.eu i fwrw golwg arnynt.\nBeth nesaf? Rydym yn falch o gyhoeddi ein bod wedi cael gwerth €1.61 miliwn yn ychwanegol o gyllid gan Raglen Gydweithredu Iwerddon Cymru 2014-2020 trwy Gronfa Datblygu Rhanbarthol Ewrop i barhau â’n hymchwil. Bydd y cyllid ychwanegol yn ein galluogi i dreialu ar raddfa fwy rai o’n hymyriadau sy’n seiliedig ar natur, gan ein symud yn nes at weithredu ar raddfa fasnachol. At hynny, bydd y cyllid ychwanegol yn ei gwneud yn bosibl i ni ymestyn ein gwaith o’r parth rhynglanwol i’r parth islanwol, a fydd yn ein galluogi i weithio o amgylch strwythurau ar y môr a chydweithio â rhai partneriaid newydd. Ar y dudalen sy’n dilyn, fe welwch wybodaeth am y Pecynnau Gwaith newydd sy’n rhan o Gam II y prosiect. 8\nPecyn Gwaith 7: Defnyddio a gweithredu gwaith eco-beirianneg arfordirol ar raddfa fwy Arweinydd: Ruth Callaway, Prifysgol Abertawe Bydd Pecyn Gwaith 7 yn edrych ar ddefnyddio a gweithredu ar raddfa fwy y cysyniadau, y modelau a’r prototeipiau a ddatblygwyd yng Ngham 1 y prosiect. Bydd hynny’n golygu treiddio’n ddyfnach i rai meysydd o safbwynt ffactorau ysgogi o’r brig i lawr, megis cyfraith a pholisi, a ffactorau ysgogi o’r gwaelod i fyny, megis canfyddiad rhanddeiliaid. Bydd gweithgareddau allweddol yn cynnwys gweithio gyda phartneriaid masnachol i weithredu dyluniadau eco-beirianneg ar raddfa fwy, adolygu polisi a deddfwriaeth ar y naill ochr a’r llall i Fôr Iwerddon, gweithio’n fwy helaeth gyda’r sawl sy’n gwneud penderfyniadau ynghylch datblygiadau newydd, ac asesu gwerth diwylliannol strwythurau artifﬁsial.\nPecyn Gwaith 8: Gwaith creu cyneﬁnoedd gan ddatblygiadau ynni adnewyddadwy ar y môr\nUchod: Melanie Prentice yn samplu topiau môr yng Nghymru.\nArweinydd: Joe Ironside, Prifysgol Aberystwyth Bydd Pecyn Gwaith 8 yn ymdrin ymhellach â bylchau mewn gwybodaeth ynghylch rhywogaethau brodorol ac anfrodorol. Cynhelir arolygon i fesur bioamrywiaeth rhywogaethau brodorol ac anfrodorol ar strwythurau artifﬁsial yn y parth islanwol. Caiff cronfa ddata o godau bar DNA ar gyfer rhywogaethau anfrodorol ei datblygu a byddwn yn ymchwilio i’r defnydd o dechnegau DNA amgylcheddol fel adnodd i adnabod rhywogaethau anfrodorol yn gynnar. Gan adeiladu ar waith blaenorol, caiff adnoddau tracio gronynnau eu datblygu i ystyried rhagfynegi effeithiau datblygiadau ynni adnewyddadwy ar y môr, sy’n bodoli’n barod ac sydd yn yr arfaeth, ar y modd y mae cyneﬁn rhywogaethau brodorol ac anfrodorol yn ehangu.\nPecyn Gwaith 9: Cyneﬁnoedd artifﬁsial ar gyfer rhywogaethau sy’n werthfawr o safbwynt masnachol Arweinydd: Pippa Moore Bydd Pecyn Gwaith 9 yn ymchwilio i bwysigrwydd posibl strwythurau ynni adnewyddadwy ar y môr i rywogaethau sy’n bwysig o safbwynt masnachol. Bydd cyfuniad o dreialon yn y labordy ac yn y maes yn archwilio ymddygiad cimychiaid a chrancod cochion ac yn gweld pa gyneﬁnoedd sy’n cael eu ffafrio ganddynt. Bydd hynny’n golygu dylunio a chreu unedau cyneﬁn o wahanol ffurf a maint, a chaiff telemetreg acwstig ei defnyddio i dagio a thracio unigolion yn y fan a’r lle. Byddwn hefyd yn ymchwilio i botensial eco-beirianneg i wella gwerth strwythurau arfordirol o safbwynt hamdden, trwy wneud strwythurau arfordirol megis morgloddiau, waliau harbwrs a glanfeydd yn fwy deniadol i rywogaethau pysgod a gaiff eu targedu gan bysgotwyr hamdden.\nEcostructure ar ITV Gallwch weld cip o un o’n harbroﬁon diweddaraf, lle mae pyllau trai wedi’u bolltio yn sownd wrth wal ym Mhorthladd Aberdaugleddau, ar raglen ITV Cymru Coast & Country (Cyfres 8, Pennod 4) ar wefan ITV Cymru. Yn y bennod hon mae Jonathan Monk, Rheolwr Amgylcheddol Porthladd Aberdaugleddau ac aelod o Bwyllgor Llywio Ecostructure, yn trafod gwerth yr arbroﬁon hyn i un o’r ardaloedd morol gwarchodedig pwysicaf a mwyaf amrywiol yn y DU.\nRydym yn edrych ymlaen yn fawr at rannu mwy o wybodaeth am ein gwaith ymchwil â chi y ﬂwyddyn nesaf.\nEcostructure Llythyr newyddion


Saith Rheswm da i ymweld â Chastell Aberteifi'r Gaeaf hwn - Cardigan Castle\nHome » Saith Rheswm da i ymweld â Chastell Aberteifi’r Gaeaf hwn\nAwyr iach ymhlith gogoniant y gerddi\nMae safle Castell Aberteifi yn ddwy erw o faint. Pa ffordd well i gerdded y cinio Nadolig i ffwrdd nag i dreulio peth amser o gwmpas y gerddi arbennig yma. Cewch weld ardd y gegin, cerdded y muriau a llawer mwy.\nCynhaliwyd yr Eisteddfod gyntaf yma yng Nghastell Aberteifi ar ddydd Nadolig 1176. Maen anodd peidio â theimlo ysbryd y digwyddiad drwy’ naws arbennig yn ystod yr adeg yma o’r flwyddyn.\nArddangosfa Cadair Ddu Hedd Wyn\nFe fydd yr Arddangosfa o replica Cadair Ddu Hedd Wyn yn dod i ben yn y flwyddyn newydd. Manteisiwch ar y cyfle i’w weld.\nOriel Wynne Melville Jones\nArddangosfa dros dro o waith yr arlunydd lleol Wynne Mel Jones. Dewch I weld eu gwaith ar olygfeydd canolbarth a gorllewin Cymru.\nBargen yn addas i bob Cardi\nMae ‘na fargen i’w chael ymhob man yn ystod adeg yma o’r flwyddyn a dydy Castell Aberteifi ddim yn wahanol. Dewch i bigo lan bargen fach.\nBwyd tymhorol blasus\nMae ein bwyty 1176 yn cynhyrchu bwyd o’r safon uchaf drwy ddefnyddio cynnyrch o ardd y gegin yn ogystal â chynnyrch lleol arall.\nMae ein Tocyn mynediad nawr yn ddilys am flwyddyn gyfan. Drwy gydol 2019 fy fyddwn yn parhau i ddod ac arddangosfeydd dros dro, oriel gelf dymhorol a Digwyddiadau difyr. Prynwch eich Tocyn nawr i fwynhau’r castell drwy’r flwyddyn.


Blog Gymraeg â bach o hyn, bach o'r llall...\nY Samariaid ar-lein...\nFel maen nhw'n cyfaddef eu hunain, dyw e ddim mor giwt â geifr Oxfam, ond mae'r Samariaid wedi agor siop ar-lein i chi gael prynu bandiau garddwn, dog-tags, ac 'amser' i gefnogi'r elusen yn ardal Caerdydd.\nMae'n debyg fod oriawr ddigidol mewn rwber gwyrdd llachar ar y ffordd yn fuan iawn hefyd!\npostiwyd gan Dwlwen am 12:04 PM 0 sylwadau\nDolen i fidio o gân Jeffrey a Jack Lewis "Posters." Dwi methu 'i wylio fe, ond gan fod y gân yn styc yn fy mhen i, dyma'i rhannu...\nA'r rheswm mae'n styc? Dwi'n meddwl bod fy nhanysgrifiad i gylchgrawn Plan B 'di dod i ben, felly es i draw i'r wefan i gael pip sut i archebu mwy o gopiau - bydd siec yn y post yn fuan me'n siwr. Ond o grwydro'r wefan, dyma fi'n taro ar y fforwm, a'r edefyn yma gan artist o Nottingham sy'n gwerthu posteri gigs, sydd i'w gweld ar Flickr. (Ma nhw'n blydi lyfli.)\nOnd os ewch nôl at yr edefyn ar fforwm Plan B, ma 'na lwythi o ddolenni at lwythi o bosteri gigs cyd-blydi-lyfli-ed, megis Seripop, Little Jacket, a Mount Pleasant. Dwi wrth fy modd. Celf cyfoes fforddadwy, unrhywun?\npostiwyd gan Dwlwen am 12:57 PM 4 sylwadau\nMaes e i lawr am y tro...\nYmddiheuriadau os ydw i'n ailadrodd, ond 'na ni, ma angen lledu'r gair.\nmae gweinydd Dreamhost lle mae'r maes yn byw i lawr ar hyn o bryd - a felly mae morfablog i lawr hefyd. Ddim yn siwr pryd bydd yn ôl.\nDyma ddolen i Dreamhost status.\nMewn newydd arall... os y'ch chi'n chwilio am fodd amgeni wastraffu amser bore 'ma, be am bicio draw i wefan Itoh Takashi, artist o Japan sy'n cerfio melons. Ddarllenes i bwt am y boi 'ma yn y Times ddydd Sadwrn - ma adran cwestiwn ac ateb y wefan wir werth 'i ddarllen. Dyma un o gampweithiau Takashi:\npostiwyd gan Dwlwen am 11:33 AM 5 sylwadau\npwy yw hon?\nlleoliad:Caerdydd, Cymru fach\ny stori gyfan...\nCofiwch am hwn...\nUn o'r dyddiau 'na...\n9bach a The Gentle Good 21.1.07\nGalw am remicses ar gyfer albym elusennol!\nCowbois Rhos Botwnnog a David Mysterious\nLlwyth - na, wir - LLWYTH o luniau\nDw i Eisiau bod yn Gymro\nYr Efengyl yn ôl I.N.G.\nLluniau Bach Traed\nrhithfro ar hap


Hafan > Newyddion > Rhyngwladol > 2011 > Cymru yn talu teyrnged i’r rheini a gollodd eu bywydau mewn daeargryn Newyddion\nCynhaliwyd y gwasanaeth yn Abaty Westminster y penwythnos hwn.\nDdydd Mawrth 22 Chwefror, tarodd daeargryn grymus ail ddinas fwyaf Seland Newydd. Cyrhaeddodd y daeargryn 6.3 ar raddfa Richter.\nBellach, amcangyfrifir bod 165 o bobl wedi colli eu bywydau yn y drasiedi sydd wedi effeithio ar holl gymuned Christchurch.\nAnfonodd y Prif Weinidog eiriau o gydymdeimlad o Gymru i Brif Weinidog Seland Newydd, John Key, ar y pryd. Roedd y digwyddiad gymaint â hynny’n fwy dychrynllyd oherwydd ei fod yn dilyn y ddamwain ym mhwll glo Pike River, lle collodd 29 o lowyr eu bywydau.\nAnfonodd Gwasanaeth Tân ac Achub De Cymru wyth o ddiffoddwyr tân i Christchurch fel rhan o’r 62 yn nhîm chwilio ac achub y DU.\nMeddai John Griffiths, y Cwnsler Cyffredinol:\n"Mae pobl Christchurch yn fy meddwl yn wastad wrth iddyn nhw geisio dod dros y drasiedi erchyll hon.\n"Mae gan Gymru frawdoliaeth arbennig â Seland Newydd, ac roedd yn anrhydedd bod yn y gwasanaeth coffa i gofio am y rheini a gollodd eu bywydau.\n"Gobeithio y gall cymuned Christchurch deimlo rhyw gysur o wybod bod pobl ym mhedwar ban byd yn meddwl amdanyn nhw, a’u bod yn dod o hyd i’r nerth i gychwyn ailadeiladu eu bywydau."


Alfred Russel Wallace, Cymru a radicaliaeth : gwallter\nAlfred Russel Wallace, Cymru a radicaliaeth\nAndrew Green • November 14, 2013 • 2 Comments\nWallace’s Cyriopalus beetle\nGan mlynedd ar ôl ei farwolaeth mae’r naturiaethwr o Gymru Alfred Russel Wallace o’r diwedd yn derbyn cydnabyddiaeth yn ein hamser ni am ei orchestion – nid yn unig am fod yn gyd-ddyfeisiwr, gyda Charles Darwin, o’r theori ‘esblygiad trwy ddetholiad naturiol’, ond hefyd am ei waith ar fioddaearyddiaeth a sawl pwnc arall.\nDadorchuddiodd David Attenborough gerflun o Wallace yn Llundain ar 7 Tachwedd; darlledodd S4C raglen deledu amdano a chyflwynodd Bill Bailey ddwy raglen ar y BBC amdano; trefnwyd arddangosfeydd a gweithgareddau i’w goffáu yng Nghastell Nedd ac Abertawe.\nNeithiwr bûm yn Amgueddfa Abertawe i wrando ar ddarlith gan yr Athro Niels Jacob, a daflodd goleuni newydd ar fywyd a gwaith Wallace, er fy mod yn gyfarwydd a’i gampwaith darllenadwy iawn The Malay archipelago, sy’n crynhoi ei deithiau yn Indonesia a Borneo.\nGanwyd Wallace ar 8 Ionawr 1823 ym Mrynbuga, Sir Fynwy. Doedd y teulu ddim yn gefnog o bell ffordd, a chafodd Alfred fawr o addysg – mewn ysgol uwchradd dim ond blwyddyn – ond yn gynnar iawn datblygodd ddiddordeb yn y byd natur, ac yn arbennig casglu sbesimenau , chwilod yn arbennig. Daeth yr Athro Jacob ar draws poster yn hysbysebu darlith gan y naturiaethwr enwog Joseph Hooker yn Sefydliad Brenhinol De Cymru – yr un un adeilad â’i ddarlith e – ac mae’n bur debyg bod Wallace yn y gynulleidfa.\nSymudodd y teulu i Hertford ar ôl i’w dad fynd yn fethdalwr, ond daeth Alfred nôl i dde Cymru i ymuno mewn busnes mesur tir gyda’i frawd John yng Nghastell Nedd. Tyfodd yn dirfesurydd o safon wrth ymgymryd â gwaith trwy dde a chanolfan Cymru a Lloegr, ac mae nifer o’i gyluniau cain yn goroesi hyd heddiw. Ef a’i frawd oedd yn gyfrifol am gynllunio adeilad y ‘Mechanics Institute’ yn nhref Castell Nedd – adeilad sy’n dal i sefyll heddiw.\nOnd roedd y diddordeb yn y byd natur yn ormod i’r dyn ifanc, a phenderfynodd deithio gyda’i gyfaill ac entomolegydd Henry Bates i dde America i archwilio ardal yr Amazon. Er iddo golli bron y cyfan o’r sbesimenau a gasglodd ar y daith nôl i Brydain cafodd Wallace ddigon o gefnogaeth i fentro ar daith fawr arall, y tro yma i Ynysfor Maleia, lle buodd am wyth mlynedd (1854-62) yn casglu sbesimenau (dros 126,000 ohonynt) a chasglu data. Dyma le esblygodd ei ddamcaniaethau am sut mae rhywogaethau yn datblygu yn wahanol ar draws gofod ac amser. Yn 1858 ysgrifennodd lythyr o Indonesia at Charles Darwin am ei theori ar ddetholiad naturiol, a ysgogodd Darwin i gyhoeddi ei waith e ar yr un testun, yn The origin of species yn 1859.\nAlmaenwr yw Niels Jacob, a gosododd Wallace yn nhraddodiad naturiaethwyr mawrion y ganrif flaenorol y tu allan i Brydain, yn arbennig Alexander von Humboldt. Roedd hefyd yn awyddus i bwysleisio bod Wallace yn derbyn cydnabyddiaeth am ei waith gyda Darwin ar ddethol naturiol trwy’r bedwaredd ganrif ar bymtheg – diflannodd o ymwybyddiaeth y cyhoedd wedi hynny.\nOnd imi yr agwedd ar waith Wallace oedd yn agoriad llygad oedd ei ddiddordeb a’i gyhoeddiadau ar bynciau cymdeithasol a gwleidyddol. Yn ôl Niels Jacob, er ei waith gwyddonol yn dderbyniol i’w gyd-wyddonwyr, chafodd Wallace erioed groeso gan y bonedd. Rheswm amlwg dros hyn, debyg iawn, oedd iddo hanu o dras ‘eilradd’. Mae’n wir hefyd iddo golli rhywfaint o barch oherwydd ei gred mewn ysbrydegaeth (spiritualism). Ond roedd hefyd yn meddu ar ddaliadau radical, ac yn wir sosialaidd, oedd yn wrthun i bobl barchus oes Victoria ac Edward VII.\nWallace’s Standard wing Bird of Paradise\nDyma rai o’i syniadau (casglwyd nifer ohonynt at ei gilydd yn y ddau gyfrol o Studies scientific & social (1900)):\nRoedd e o blaid gwladoli tir, am ddau reswm: achos bod tir yn hanfodol i ddiwydiant a chynhyrchu (‘therefore those who own it will, as a whole, possess absolute power over the happiness, the freedom of action, and the very lives of the rest of the community’), ac yn ail, ‘it is limited in quantity and tends therefore to become the monopoly of the rich’.\nRoedd e’n ffyrnig yn erbyn ewgeneg, y ‘gwyddoniaeth’ newydd o wella safon genetig y boblogaeth, a ddatblygodd Francis Galton, cyfnither Darwin, ac a arweiniodd at bolisïau erchyll y Nazïaid yn erbyn rhai grwpiau bregys mewn cymdeithas: ‘The world does not want the eugenist to set it straight. Give the people good conditions, improve their environment, and all will tend towards the highest type. Eugenics is simply the meddlesome interference of an arrogant, scientific priestcraft.’ (Cyfeliad yn 1912.)\nRoedd e’n glir iawn am y ffactorau a achosodd rhyfeloedd: ‘Every addition of territory, every fresh conquest even of barbarous nations or of savages, provides outlets and additional places of power and profit for the ever-increasing numbers of the ruling classes, while it also provides employment and advancement for an increased military class in first subduing and then coercing the subject populations, and in preparing for the inevitable frontier disputes and the resulting further extensions of territory.’ (Mewn ysgrif yn 1889, bymtheg mlynedd cyn dechrau’r Rhyfel Byd Cyntaf.)\nDadleuodd o blaid diwygio Tŷ’r Arglwyddi: ‘any real or effective reform … must abolish the hereditary right to legislate and must also exclude the bishops …’ (Mewn ysgrif yn 1894.)\nYn ei awydd i sicrhau bod pob plentyn yn y wlad, pa mor dlawd bynnag y bo ei amgylchiadau, yn cael gwireddu ei botensial, dehonglodd y term ‘cydraddoldeb cyfleoedd’ mewn ffordd radical, gan ddiweddu araith yn 1898 gyda’r geiriau ‘not charity but JUSTICE’.\nYn ei lyfr olaf, The revolt of democracy (1914) ysgrifennodd Wallace, ‘It is a very strange thing to me, and must be so to many others, that in this most wealthy country a powerful government, long pledged to social reform, cannot or will not take any immediate and direct steps to abolish the pitiable extremes of destitution which are ever present in all its great cities, its towns and even its villages!’ Plus ça change!\nTybed ai yma yng Nghymru tyfodd y gwreiddiau o’r agweddau radical hyn ym meddwl Alfred Russel Wallace yn ei ieuenctid – trwy fynd i ddarlithoedd a dadleuon yng Nghastell Nedd, yn y ‘mechanics institute’? (Rhaid cydnabod ei fod e’n dechrau meddwl am gyfiawnder cymdeithasol yn ystod cyfnod yn Llundain cyn dod nôl i Gymru, yn ôl ei hunangofiant, My life a gyhoeddwyd yn 1905.)\nMae’n ymddangos, gyda llaw, fod Wallace yn weddol pleidiol i’r iaith Gymraeg: ‘The strong vitality of the Welsh language … is therefore a very interesting feature of our country and as it is undoubtedly suited to the genius of the people among whom it has survived, there seems to be no valid objection to its perpetuation.’\nNeath Mechanics Institute\nTrueni oedd clywed ar ôl darlith yr Athro Jacob fod Cyngor Castell Nedd Port Talbot newydd benderfynu atal ei grant tuag at gynnal yr adeilad yn y dref a ddyluniodd Wallace a’i frawd, sydd heddiw yn gartref i Gymdeithas Hynafiaethwyr Castell Nedd. Gobeithio fod pobl y dref yn llwyddo i ddod â’r cynghorwyr at eu coed.\nFiled in: cymraeg, history, politics • Tags: Alfred Russel Wallace, biogeography, Borneo, Charles Darwin, distribution of wealth, eugenics, evolution, Henry Bates, House of Lords reform, Indonesia, land nationalisation, Malay Archipelago, Mechanics IInstitute, militarism, natural selection, Neath, Niels Jacob, radicalism, Royal Institution of South Wales, socialism, surveying, war, Welsh language\nDiolch am flogiad difyr arall.\nOs nad wyt eisioes wedi ei darllen, ga’i awgrymu cofiant ardderchog o Wallace, sef “Gwyddonydd Anwyddonol” gan Elwyn Hughes.\nDiolch yn fawr, Emyr: bydda i’n siwr o edrych ar hwn.\n« Introducing electronic legal deposit in the UK\nWales Coast Path, day 8: Rhoose from St Donats »


Kazakhstan: 'Y foment Gwirionedd i Afghanistan' - Gohebydd yr UE\nGan Colin Stevens yn Almaty\n‘Ni all unrhyw wlad yn unig ddatrys pos yr Afghanistan,” - meddai llysgennad arbennig yr UE yn Kabul Vygaudas Usackas wrth Gohebydd yr UE. - “Fe ddaethon ni i Afghanistan i sicrhau na fydd Afghanistan byth yn dod yn ffynhonnell terfysgaeth ryngwladol; mae dileu'r tlodi a nawr i sicrhau'r cynnydd wedi'i wneud mewn 11 mlynedd; yn enwedig o ran hawliau menywod ”. Cynhaliwyd y ddadl ar ddyfodol Afghanistan yn Almaty ar 26 Ebrill yn ystod trydydd cynhadledd gweinidogion materion tramor proses Istanbul, gan gynnal cynrychiolwyr o 14 aelod-wlad, 17 talaith yn cefnogi’r fforwm ac 11 sefydliadau rhyngwladol, - i gyd gyda'i gilydd tua 50 o ddirprwyaethau.\nCyflwynwyd y fenter ym mis Tachwedd 2011 yn Istanbul gan Dwrci, Affghanistan a gwledydd Canol Asia gyda chefnogaeth gref gan y Cenhedloedd Unedig fel y broses ar ddiogelwch rhanbarthol a chydweithrediad ar gyfer Afghanistan ffyniannus a sefydlog. Y datblygiadau pellach a ddigwyddodd yn Uwchgynhadledd Chicago yn 2012 oedd i genhedloedd gadarnhau eu hymrwymiad i bobl Afghanistan, gan ddatgan y bydd y cymorth yn mynd y tu hwnt i'r cyfnod trosglwyddo.\nMae gan ymgysylltiad Kazakh ag Afghanistan ei hanes ei hun. Yn ôl ym 1996 gyda phroblemau diogelwch gwaethygol yn nhaleithiau'r Gogledd, cynhaliwyd cyfarfod penaethiaid taleithiau gwledydd Canol Asia a Rwsia yn Almaty ar fenter Kazakh.\nFodd bynnag, er gwaethaf ymdrechion aflonydd, mae llawer iawn o waith o'n blaenau gan nad yw'r broblem fawr, a achosodd ymgysylltiad y Gorllewin, wedi'i datrys eto:\n“Yn anffodus, mae Afghanistan yn parhau i allforio terfysgaeth,” - meddai Arlywydd Kazakhstan Nursultan Nazarbayev, wrth annerch y digwyddiad. - “Heddiw ymhlith heriau mawr datblygu rhanbarthol mae problem cynhyrchu cyffuriau a masnachu pobl” '. Ar hyn o bryd mae Rwsia ac Azerbaijan yn cyd-gadeirio grŵp arbenigwyr proses Istanbul ar fasnachu cyffuriau. Cododd dirprwyaeth Rwsia’r pryder cynyddol ynghylch problem canabis ac allforion synthetig, sy’n gofyn am ystyriaeth fwyaf meddylgar.\nGyda'i gilydd ar hyn o bryd mae chwe grŵp wedi'u sefydlu i ymateb ar wahanol heriau. Mae'r broses yn cynnwys pedair gwlad ar ddeg sy'n ymwneud ag Afghanistan, a gychwynnwyd gan daleithiau Canol Asia a Thwrci. Maent wedi cytuno i fenter o’r enw “proses Istanbul,” sy’n anelu at gydweithrediad diogelwch rhanbarthol. Bydd gwledydd sy'n rhan o'r broses yn gweithio ar y mesurau er mwyn creu prosiectau rhanbarthol ar y cyd ac i hyrwyddo gweithgareddau sy'n bodoli eisoes.\nCytunodd y dirprwyaethau ar rôl hanfodol y gymuned ryngwladol wrth ganolbwyntio ar fesurau ar gyfer adeiladu heddwch a datblygu economi Afghanistan ar ôl gwrthdaro: Yn anffodus, mae'r mater o gryfhau cymorth dyngarol a buddsoddi rhyngwladol i Afghanistan yn dal i fod ar “gam cymedrol iawn ”, Meddai’r Arlywydd Nazarbayev.\n“Mae Kazakhstan yn barod i gynnig eu gwasanaethau i drefnu platfform rhyngwladol newydd ar gyfer atebion effeithiol i’r broblem”, - daeth yr Arlywydd i ben, gan dynnu sylw at broblem siâp gwael economi Afghanistan. Mae'r tlodi yn cynrychioli gwir her sefydlogrwydd i nifer o'r gwledydd a'r rhanbarthau:\n“Am y drydedd flwyddyn, y cyfan rydyn ni wedi gweld ystod sefydlogrwydd y byd yn“ cwympo allan ”mewn nifer o daleithiau, cyn ennill momentwm yn raddol o ddatblygiad economaidd a chymdeithasol. Mae'n ymwneud â grŵp o wledydd yn y Dwyrain Canol a Gogledd Affrica. Mae bygythiad gwirioneddol ansefydlogi yno i rai gwledydd Asiaidd ”, - rhybuddiodd Nazarbayev. Roedd yn anghytuno'n gryf â'r asesiadau lle mae'r awduron yn dadlau nad honnir i genhadaeth y glymblaid ryngwladol yn Afghanistan gyrraedd eu nodau.\nMae'r bygythiad uniongyrchol i ddiogelwch y weithdrefn wedi'i leihau a'i leoleiddio. Oes, mae yna broblemau yn y broses o setlo Afghanistan, ond hyd yn oed yma mae yna newidiadau positif ', - daeth yr Arlywydd i'r casgliad.\nUn o'r elfennau hanfodol wrth gefnogi datblygiad economi Afghanistan fydd adeiladu'r rhwydwaith trafnidiaeth, cysylltu'r wlad â'i chymydog Gogleddol ac integreiddio i ranbarth Canol Asia. Hyd yn hyn mae gweithgaredd mor hanfodol ag ymdrechion adeiladu ffyrdd gan y partneriaid rhyngwladol wedi cael ei blagio gan wrthryfel, gor-redeg costau goruchwylio gwael a llygredd.\nO fewn cymhlethdod y sefyllfa hon y cyfraniad mwyaf i bobl Afghanistan fydd addysg a hyfforddai'r arbenigwyr ifanc, meddai gweinidog materion tramor Kazakhstan Erlan Idrissov.\n"Mae cyfraniad mwyaf a mwyaf gweladwy Kazakhstan, yn amlwg yn nodweddu ein dull o gynorthwyo i Afghanistan - rhaglen arbennig i addysgu a hyfforddi personél Afghanistan. Mae llywodraeth Kazakh wedi dyrannu $ 50 miliwn am gyfnod o 5 mlynedd i hyfforddi 1,000 o fyfyrwyr Afghanistan mewn sifiliaid. proffesiynau - meddygon, peirianwyr, ffermwyr, athrawon, "- tanlinellodd Erlan Idrissov yn y gynhadledd.\nFodd bynnag, nododd fod y swm gorfodol ynddo'i hun nid yn unig yn bwysig ond y ffaith ei fod yn fuddsoddiad yn nyfodol Afghanistan. "Nid y swm o arian mohono; roeddem am ddangos pwysigrwydd buddsoddi yng nghenhedlaeth ifanc Afghanistan, dyfodol Afghanistan. Dyma ein safle egwyddorol, a chredwn ei bod mor bwysig dilyn y fformatau hyn i gynorthwyo Afghanistan. , gan bwysleisio datblygiad prifddinas ddynol y wlad, "- meddai Idrissov.\nNid yw mwyafrif y cyfranogwyr wedi ystyried bod tynnu milwyr yn ôl yn NATO yn fygythiad. Galwodd yr arbenigwr o Rwseg, Yuri Solozobov, yr ofnau yn gorliwio. Mae'r ymgeisydd ar gyfer Arlywydd Iran, Guchang Amir Akhmadi, yn argyhoeddedig y bydd tynnu'r milwyr yn ôl yn mynd i wanhau dylanwad Taliban ar y boblogaeth yn sylweddol.\nAr hyn o bryd mae'r rhan fwyaf o diriogaeth y wlad eisoes dan reolaeth y llywodraeth.\nDaeth y gynhadledd ddiweddaraf i fodolaeth ar ôl Uwchgynhadledd Chicago, lle cadarnhaodd y gymuned ryngwladol ei hymrwymiad i bobl Afghanistan yn nhermau economaidd a milwrol, gan gytuno i ddarparu cymorth ariannol a hyfforddiant i swyddogion y fyddin.\nCynigiodd y gynhadledd ddiweddaraf greu cronfa ymddiriedolaeth a bydd y syniad yn cael ei ddatblygu trwy drafodaethau pellach gydag awdurdodau Afghanistan. Fel y casgliad, mabwysiadwyd datganiad yn anelu at ddatblygu ymhellach y mesurau meithrin hyder. Fodd bynnag, mae'r etholiadau arlywyddol sydd i ddod ym mis Ebrill y flwyddyn nesaf yn parhau i fod yn her.\nYn ôl llysgennad yr UE, Vygaudas Usackas, nododd China ei diddordeb mewn cynnal y cyfarfod nesaf.


Blaenau Gwent CBC: Sut i ymgeisio?\nPreswylwyr>Iechyd, Lles a Gofal Cymdeithasol>Maethu a Mabwysiadu>Mabwysiadu a Phlant sy’n Derbyn Gofal> Sut i ymgeisio?\nCam 1 – gwneud yr ymholiad cychwynnol\nCam 2 – digwyddiad gwybodaeth\nCam 3 – yr ymweliad cychwynnol\nCam 4 – mynychu cwrs paratoi\nCam 5 – gwneud cais\nCam 6 – paratoi ac asesu\nCam 7 – diwedd y broses asesu\nCam 8 – y panel mabwysiadu\nCam 9 – eich uno chi â phlentyn\nCam 10 – lleoli plentyn\nCam 11 – y gorchymyn mabwysiadu\nYn gyntaf, cysylltwch â'ch asiantaeth fabwysiadu lleol. Dyma fanylion ar gyfer Casnewydd, Torfaen, Caerffili, Sir Fynwy a Blaenau Gwent: Gwasanaeth Mabwysiadu De-ddwyrain Cymru Adain y Gogledd2il Lawr, Bloc BTŷ MamhiladYstâd Parc MamhiladPont-y-pwlTorfaenNP4 0HZ\nGallwch ofyn i siarad â gweithiwr mabwysiadu am sgwrs anffurfiol neu ofyn am becyn gwybodaeth, a anfonir atoch chi. Os oes un ar gael ar yr adeg o ffonion, gallwch siarad â gweithiwr cymdeithasol mabwysiadu ynglŷn â’ch diddordeb neu gall rywun eich ffonio yn ôl nes ymlaen. Bydd pecyn gwybodaeth yn cael ei anfon atoch.\nCam 2 – Digwyddiadau Gwybodaeth\nAr ôl i chi ddarllen ac ystyried y pecyn gwybodaeth ac os hoffech drafod y posibilrwydd o fabwysiadu, cysylltwch â ni yma yn Nhîm Mabwysiadu De-ddwyrain Cymru. Fe'ch gwahoddir wedyn i un o'n Digwyddiadau Gwybodaeth. Cynhelir y rhain 6 gwaith y flwyddyn lle rydyn ni'n darparu mwy o wybodaeth am y broses, y meini prawf mabwysiadu a'r hyn a fydd yn digwydd os byddwch yn penderfynu symud ymlaen. Byddwch hefyd yn cael cyfle i drafod eich amgylchiadau unigol yn breifat gydag un o'n gweithwyr cymdeithasol os dymunwch.\nAr ôl clywed mwy am fabwysiadu gan y gweithiwr cymdeithasol, os oes dal gennych ddiddordeb mewn parhau ymhellach oherwydd eich bod yn credu bod mabwysiadu’n iawn i chi, yna bydd y gweithiwr cymdeithasol mabwysiadu’n cynnal ymweliad cychwynnol gyda chi yn eich cartref. Fel arfer, bydd hyn yn golygu un neu ddau ymweliad ond weithiau bydd angen mwy. Mae’r ymweliadau cynghori’n rhoi cyfle i chi drafod beth rydych chi ei eisiau wrth fabwysiadu gyda’r gweithiwr cymdeithasol a beth rydych yn teimlo y gallwch gynnig i blentyn a bydd yn eich helpu i fod yn sicr mai dyma’r peth cywir i chi. Bydd yn rhoi cyfle i chi a’r gweithiwr cymdeithasol ystyried materion yn ymwneud â mabwysiadu mewn mwy o fanylder ac am eich amgylchiadau chi’n benodol.\nYna bydd y gweithiwr cymdeithasol yn ysgrifennu adroddiad cynghori ac yn trafod hwn gyda rheolwr y tîm mabwysiadu. Yn seiliedig ar yr adroddiad cynghori a’r wybodaeth gychwynnol; yna bydd y rheolwr tîm yn penderfynu a allwch chi symud ymlaen i gam nesaf y broses a mynychu'r hyfforddiant paratoi ar gyfer mabwysiadu.\nDylid rhoi cyfle i bob darpar ymgeisydd mabwysiadu fynychu cwrs hyfforddiant ar fabwysiadu. Mae’n ddisgwyliad bod pob darpar fabwysiadwr yn mynychu’r hyfforddiant yma. Mae’r cyrsiau hyfforddiant ar gael ar wahanol adegau trwy gydol y flwyddyn ac yn cynnwys sesiynau am 3 diwrnod fel arfer o ddydd Gwener i ddydd Sul. Mae pobl eraill sy’n ystyried dod yn rhieni mabwysiadol hefyd yn mynychu’r sesiynau. Mae’r hyfforddiant yn rhoi manylion ar y math o blant sydd angen cartrefi mabwysiadol a’r heriau maen nhw a’u teuluoedd mabwysiadol yn eu hwynebu.\nOs yw’r asiantaeth yn penderfynu ei fod yn addas ac os hoffech barhau, yna byddwch yn cael eich gwahodd i ymgeisio i gael eich asesu fel darpar riant mabwysiadol. Byddwch yn cael ffurflen gais i'w chwblhau, cyflwyno i SEWAS a dyma fydd dechrau’r broses asesu. Os ydych yn penderfynu parhau, bydd gofyn i chi roi caniatâd i’r heddlu a’r awdurdod lleol gynnal gwiriadau arnoch. Gall y gwiriadau hyn swnio’n frawychus. Ond mae’n werth cadw mewn cof bod rhaid i asiantaethau gynnal y gwiriadau hyn er mwyn diystyru unrhyw un sydd wedi cyflawni trosedd difrifol, megis trais neu droseddau yn erbyn plant.\nBydd hefyd gofyn i chi gael archwiliad meddygol gyda’ch doctor a bydd angen i'r darpar fabwysiadwr dalu'r gost am hynny.\nOs caiff eich cais ei derbyn, byddwch yn cychwyn cyfnod hirach o baratoi ac asesu, gan weithio mewn partneriaeth gyda’ch gweithiwr cymdeithasol. Mae’r cyfnod paratoi yn rhoi cyfle i chi ddod i wybod am fabwysiadu mewn llawer mwy o fanylder a meddwl yn ofalus am wneud ymrwymiad oes i blentyn. Rhan o waith yr asiantaeth yw rhoi llawer o wybodaeth i chi am fabwysiadau, gan gynnwys y math o blant sydd ar gael yn eich ardal.\nMae gennych rôl hanfodol ar yr adeg hon. Mae’r wythnosau hyn yn gyfle i chi feddwl yn onest am beth rydych chi ei eisiau o’r broses mabwysiadu a beth allwch chi ei gynnig i blentyn sy’n aros i gael ei fabwysiadu (mae nifer ohonynt yn gallu gofyn llawer). Bydd gennych amser i feddal am yr holl faterion pwysig. Beth yw anghenion plant mabwysiedig? Beth yw’ch cryfderau a gwendidau fel rhiant mabwysiedig yn debygol o fod? Ydych chi’n gallu gwneud y math o ymrwymiad a fydd yn gwneud gwahaniaeth go iawn i fywy\nTra rydych yn dysgu am fabwysiadu o’r asiantaeth, bydd yr asiantaeth yn dechrau asesu’ch addasrwydd i fabwysiadu trwy adeiladu proffil trylwyr ohonoch. Gelwir hyn yn Adroddiad Darpar Fabwysiadwyr neu, yn fyr, PAR. Bydd gweithiwr cymdeithasol o’r asiantaeth yn gwneud ymweliadau wythnosol i’ch cartref ac yn gofyn cwestiynau manwl i chi am eich cefndir teuluol, eich plentyndod a’ch amgylchiadau presennol. Os ydych yn ymgeisio fel cwpl, bydd y gweithiwr cymdeithasol eisiau eich gweld gyda’ch gilydd ac ar wahân. Bydd hefyd rhaid i chi gael archwiliad meddygol llawn gyda’ch doctor, a bydd gofyn i chi ddarparu o leiaf tri geirda personol (fel rheol dau gan ffrindiau ac un gan aelod o'r teulu).\nAr ddiwedd y broses asesu, byddwch chi a’r gweithiwr cymdeithasol wedi gweithio gyda’ch gilydd i gynhyrchu adroddiad asesu ‘Ffurflen F’. Mae’r adroddiad yn cynnwys asesiad manwl ohonoch chi fel darpar riant mabwysiadol, ynghyd â chanlyniadau’r archwiliad meddygol, gwiriadau’r heddlu a’r awdurdod lleol a’ch geirdaon personol. Rhan allweddol o’r adroddiad yw i chi benderfynu y math o blentyn neu blant rydych yn teimlo y gallech ei/eu mabwysiadu. A fedrech chi ofalu am blentyn gydag anhawster corfforol neu ddysgu er enghraifft? Pa ystod oedran byddech chi’n ei ystyried? A sawl plentyn gallech chi eu cymryd?\nMae gennych yr hawl i weld mwyafrif yr adroddiad asesu (heblaw am y geirdaon a’r adroddiad iechyd) a bydd gennych y cyfle i wneud sylwadau ar yr hyn a ysgrifennwyd.\nUnwaith iddo gael ei gwblhau a bod eich sylwadau wedi cael eu hychwanegu, mae’r adroddiad asesu’n mynd ymlaen i banel mabwysiadu – grŵp o weithwyr cymdeithasol, gweithwyr proffesiynol eraill a phobl annibynnol gan gynnwys cyn rieni mabwysiadol ac oedolion wedi’u mabwysiadu. Bydd eich gweithiwr cymdeithasol yn mynychu’r panel i ateb unrhyw gwestiynau gan aelodau’r panel. Byddwch yn cael eich gwahodd i fynychu panel ond chi sydd piau'r dewis p'un ai ydych chi am fynychu ai peidio. Unwaith iddynt ystyried yr adroddiad, bydd y panel yn argymell a ddylech gael eich cymeradwyo fel rhiant mabwysiadol ai peidio. Byddwch fel arfer yn cael eich hysbysu am argymhelliad y panel mabwysiadu ar yr un diwrnod. Yn seiliedig ar argymhelliad y panel, bydd yr asiantaeth yn penderfynu a ydynt am eich cymeradwyo ai peidio o fewn tuag wythnos ar ôl cyfarfod y panel. Gwneir y penderfyniad hwn gan Penderfyniad Asiantaeth Gwneud Penderfyniad yr asiantaeth fabwysiadu.\nCam 9 – eich uno â phlentyn\nUnwaith i chi gael eich cymeradwyo fel rhieni mabwysiadol, bydd yr asiantaeth yn cychwyn ystyried a oes unrhyw blant sy’n aros i gael eu mabwysiadu yn lleol a allai fod yn addas ar eich cyfer. Mewn rhai achosion, mae’n bosib bydd gan yr asiantaeth blant mewn golwg eisoes ar eich cyfer a bydd y broses yn gallu cychwyn yn gyflymach (ond nid cyn i chi gael eich cymeradwyo). Bydd eich asiantaeth yn cychwyn y broses uno trwy edrych ar broffiliau’r plant rydych wedi cael eich cymeradwyo i’w mabwysiadu gan y panel mabwysiadu.\nMae SEWAS yn gonsortiwm mabwysiadu sef partneriaeth o asiantaethau mabwysiadu awdurdodau lleol eraill sy’n cynnwys Blaenau Gwent, Caerffili, Torfaen, Casnewydd a Sir Fynwy. Golyga hyn, unwaith i chi gael eich cymeradwyo, y bydd y broses o chwilio am uniad addas yn digwydd yn lleol ac o fewn ardaloedd yr awdurdodau partner. Os na allwn eich paru â phlentyn yn fewnol am ba reswm bynnag, gallwn ni gael mynediad at Gofrestr Mabwysiadu Cymru a'r Gofrestr Mabwysiadu Genedlaethol a fydd yn dechrau ystyried paru posib ledled Cymru ac yna ar draws y DU.\nCam 10 – Panel Paru a lleoli plentyn\nUnwaith y bydd plentyn neu blant wedi cael eu nodi fel rhai sy'n addas ar eich cyfer chi, fe gewch chi rywfaint o wybodaeth sylfaenol am y plentyn i weld a ydych yn teimlo bod hwn yn uniad posibl. Os ydych chi am barhau, cewch chi'r holl wybodaeth gefndirol am y plentyn hwnnw. Os ydych yn dal i ddymuno bwrw ymlaen, cewch gyfle i gwrdd â gweithiwr cymdeithasol y plentyn, y gofalwyr maeth a'r ymgynghorydd meddygol ar gyfer y plentyn. Os, ar ôl yr holl gyfarfodydd hyn, fod pawb yn cytuno bod y paru yn un bositif, byddwch yn dychwelyd i'r panel mabwysiadu er mwyn iddynt ystyried y paru. Bydd y Panel yn darparu argymhelliad y bydd yn rhaid i asiantaeth gwneud penderfyniad yr asiantaeth hefyd ei gadarnhau.\nOs bydd hyn yn llwyddiannus bydd cyfnod o gyflwyniadau lle byddwch chi a'ch plentyn yn dod i adnabod eich gilydd yn raddol gan arwain at eich plentyn neu blant mabwysiadol yn dod i fyw gyda chi a dod yn rhan o'ch teulu newydd.\nCofiwch, dydych chi ddim ar eich pen eich hun nawr – bydd eich gweithiwr cymdeithasol yn gallu cynnig cefnogaeth a chyngor i chi ar ôl eich lleoliad, a byddant yn gyfrifol am gadw mewn cysylltiad â chi i gyd tan i’r broses mabwysiadu ddod i ben. Dylech siarad â’ch gweithiwr cymdeithasol am y gwasanaethau i gefnogi mabwysiadu sydd ar gael yn eich ardal.\nPan fydd eich plentyn wedi setlo'n llwyddiannus yn eich teulu ac wedi bod gyda chi am o leiaf 10 wythnos, gallwch ymgeisio i’r llys am orchymyn mabwysiadu. Unwaith i’r gorchymyn gael ei wneud, bydd yr holl hawliau a chyfrifoldebau a oedd gan y rhieni naturiol yn wreiddiol yn trosglwyddo i chi.\nTeleffon: (01495) 355753 or 355764


Stephen Roberts — Rogers Jones Co (CY)\nARWERTHWR RHANBARTHOL GOGLEDD CYMRU A PHRISIWR\nMae Stephen (Steve) Roberts wedi’i leoli yn ein hystafelloedd arwerthu ym Mae Colwyn ac mae’n werthuswr ar gyfer pob math o hen bethau, celf gain, gemwaith a nwyddau casgladwy i gleientiaid y Gogledd. Mae eitemau sy'n cael eu hanfon i ystafell arwerthu Bae Colwyn yn cael eu rhoi naill ai mewn arwerthiant Vintage a Hen Bethau a gynhelir bob pythefnos ym Mae Colwyn, neu’r Arwerthiant Cymreig neu'r arwerthiant Dewisiadau a Chasgliadau a gynhelir yng Nghaerdydd. Mae’r eitemau dethol hyn ar gyfer y ddau arwerthiant olaf yn cael eu cludo i’r arwerthiannau yng Nghaerdydd yn ddi-dâl. Mae Steve hefyd yn cynnal prisiadau proffesiynol at ddibenion profiant ac yswiriant.\nDatblygodd Steve ddiddordeb mewn hen bethau a nwyddau casgladwy tua 40 mlynedd yn ôl ar ôl cyfarfod â’i ddarpar wraig a chwilio am bethau i sefydlu eu cartref. Yn fuan iawn, tyfodd y diddordeb yn nwyddau amrywiol y gorffennol yn fusnes, a datblygodd hwnnw i fod yn un oedd â phresenoldeb mewn dros 40 o ffeiriau hen bethau yn rhyngwladol a’r DU yn flynyddol, dwy siop ac adeiladau storio a theithiau prynu i Ffrainc. Yn ystod y chwe blynedd olaf cyn ymuno â chwmni Rogers Jones, roedd Steven yn pacio a chludo cynwysyddion i arfordir De-ddwyrain America.\nErs ymuno fel prisiwr a chatalogydd eang ei ddiddordeb yn 2014, mae ei angerdd yn parhau’n gryf, gydag awydd o hyd i ddysgu mwy. Ar ôl mynychu arwerthiannau di-ri fel prynwr ym Mae Colwyn, roedd Steve yn adnabod y bobl leol a’r staff yn dda ac mae wedi ymgartrefu’n gyfforddus i’r ystafell arwerthu.\nEr yn annifyr i rai, mae’n cyfaddef nad yw byth yn gwybod pryd i roi'r gorau iddi ac mae cael prosiectau parhaus y tu allan i oriau swyddfa yn golygu bod gwaith yn llythrennol bron yn hobi hefyd. Dechreuodd Steve a'i wraig ymchwilio i'w coeden deuluol ychydig flynyddoedd yn ôl ac maen nhw’n treulio llawer o’u hamser rhydd yn mynd ar antur yn chwilota am wybodaeth ac mewn mynwentydd.\nI Steve, mae ei restr o eitemau nodedig yn ddiddiwedd ac yn ddim i’w wneud â prun ai a oedden nhw’n werthfawr iawn neu’n isel eu gwerth. Cyffro’r helfa, darganfod pethau prin neu anarferol, ymchwilio os oes angen - rheiny, yn ei farn o, yw elfennau gorau’r swydd bob amser ac, mae’r pris yn eisin ar y gacen yn unig.\nMae Steve a'i deulu, sydd wedi tyfu i fyny erbyn hyn, wedi byw yn y Gogledd hardd ar hyd eu hoes (arbed llawer o deithio) ac ni fyddent yn dymuno byw yn unrhywle arall.\nIsod mae erthyglau yn ymwneud â rôl Stephen fel prisiwr rhanbarthol ar gyfer Gogledd Cymru\nArticles & features written by Stephen Roberts\nCar Mascots →


Llongyfarch disgyblion am ganlyniadau TGAU a Bagloriaeth Cymru - CLILC\nDydd Iau, 21 Awst 2014\nMae Cymdeithas Llywodraeth Leol Cymru (WLGA) wedi llongyfarch disgyblion y wlad heddiw am eu llwyddiant yn arholiadau TGAU a Bagloriaeth Cymru.\nMae nifer y rhai enillodd A*-C ym mhob pwnc wedi codi at 66.6% eleni o’i gymharu â 65.7% y llynedd. Mae’r cynnydd o 0.9% yng Nghymru – o’i gymharu â 0.7% ledled y Deyrnas Gyfunol i gyd – yn un cadarn a chalonogol iawn.\nMae llwyddiant wedi parhau ym Magloriaeth Cymru hefyd – y cyflawniad gorau erioed ar y lefelau Canolradd a Sylfaenol fel ei gilydd.\nEnillodd 85.7% o’r ymgeiswyr Ddiploma Ganolradd Bagloriaeth Cymru o’i chymharu â 79% yn 2013. Mae mwy o ymgeiswyr nag erioed wedi llwyddo yn arholiadau’r Lefel Sylfaenol, hefyd.\n“Dyma longyfarch disgyblion Cymru am eu llwyddiant a’u gwaith dyfal, a dymuno’n dda iddyn nhw ar gyfer cam nesaf eu haddysg neu gam cyntaf eu gyrfaoedd. Rhaid canmol yr athrawon sydd wedi gwneud eu gorau glas i’w hysgogi nhw, hefyd.”\n“Mae cyrhaeddiad addysgol ein pobl ifanc yn dibynnu ar bartneriaeth rhwng y rhieni a’r ysgolion yn ogystal â phob haen lywodraethu yng Nghymru. Rhaid inni ymroi drwy’r amser i wella safonau addysgol fel y gall pob disgybl gyflawni ei lawn dwf.”\n“Mae’r canlyniadau cadarn yma’n dangos faint sydd wedi’i gyflawni i ymaddasu yn ôl newidiadau addysgol ledled Cymru a Lloegr. Er bod rhai tueddiadau’n awgrymu bod lle i wella, mae Cymru yn canolbwyntio bellach ar wella ansawdd yr addysgu a’r dysgu yn yr ystafell ddosbarth. Mae consortia addysg rhanbarthol a nifer o fentrau ehangach wedi’u sefydlu i’r perwyl hwnnw ac, er na fyddwn ni’n gweld y canlyniadau’n syth, mae disgwyl y bydd rhagor o welliannau ehangach dros y blynyddoedd i ddod.”


Mudiad Meithrin yn galw am fwy o arian i geisio datrys problemau staffio ‘heriol’ | NS4C | Newyddion S4C\nMae Prif Weithredwr Mudiad Meithrin wedi galw ar Lywodraeth Cymru i gynyddu’r cymorth ariannol sydd ar gael trwy’r Cynnig Gofal Plant, er mwyn mynd i’r afael â phroblemau recriwtio ledled Cymru.\nMae’r Cynnig Gofal Plant yn gynllun gan y llywodraeth lle mae modd i rieni plant tair i bedair oed hawlio arian tuag at gost gofal plant.\nDaw’r alwad gan y Prif Weithredwr, Dr Gwenllian Lansdown Davies wrth i rai cylchoedd frwydro i oroesi yn sgil problemau recriwtio.\nDywed Llywodraeth Cymru eu bod wrthi ar hyn o bryd yn adolygu'r gyfradd gyflog fesul awr.\nMae sawl cylch yn gorfod brwydro i oroesi oherwydd problemau recriwtio\nÂ hwythau'n dathlu 50 mlynedd ers cael eu sefydlu eleni, dyw problemau recriwtio “ddim yn her newydd” i’r Mudiad, ond mae’r sefyllfa wedi gwaethygu yn ddiweddar, meddai Dr Lansdown Davies.\nDyma oedd yn gyfrifol am gau drysau Cylch Meithrin pentref Cynwyl Elfed yn Sir Gaerfyrddin rhyw dair blynedd yn ôl.\nWrth sylwi fod galw am gylch yn yr ardal, fe benderfynodd criw o rieni’r pentref sefydlu pwyllgor a cheisio mynd ati i ail-ddechrau’r cylch.\nOnd flwyddyn a hanner yn ddiweddarach, mae’r cynlluniau wedi mynd yn ofer.\n“Ni wedi hysbysebu'r swyddi pump o weithiau erbyn hyn,” eglurodd Gethin Page, Cadeirydd Pwyllgor Cylch Cynwyl Elfed.\n“Y tro cyntaf, dim ond un wnaeth drio, a ni angen dau berson i weithio yn y cylch.\n“Yr eildro, fe wnaeth dau drio, ond yna tynnu’n ôl cyn y cyfweliadau, a’r tair gwaith diwethaf ni wedi hysbysebu, does 'na neb wedi trio.”\nYn sgil pryderon y gallai lleoliad gwledig y swyddi a’r oriau cyfyngedig fethu ag apelio i weithwyr, fe benderfynodd y pwyllgor ymestyn y tâl, yr oriau a diwrnodiau gweithio’r swydd.\nOnd dyw’r newidiadau heb ennyn mwy o ddiddordeb.\nMae'r Mudiad Meithrin yn dathlu 50 o flynyddoedd ers cael eu sefydlu eleni\n'Arian ddim ar gael'\nTebyg yw’r stori i gylch Llangwyryfon yng Ngheredigion, sydd wedi bod mewn bodolaeth ers 40 o flynyddoedd.\nYn ôl arweinydd y cylch, Bethan Llŷr Jenkins, dydyn nhw erioed wedi gweld problemau staffio fel hyn o’r blaen.\nFe adawodd y cyn-arweinydd ym mis Mai, ac er i’r swydd gael ei hysbysebu dwywaith, does neb wedi dangos diddordeb.\nOni bai y byddai Bethan wedi camu fewn fel arweinydd dros dro, “byddai’r cylch wedi cau”, meddai.\n“Os doeddwn i ddim yn ei wneud e, bydde’r cylch yn cau,” meddai.\n“Bydde fe’n gymaint o siom gweld y cylch yn cau ar ôl 40 o flynyddoedd, felly nes i benderfynu camu fewn.”\nMaen nhw hefyd yn gweld hi’n anodd dod o hyd i staff wrth gefn, neu staff banc, gyda Bethan yn ofni fod y cyflogau yn “rhy isel”.\n“Os chi’n meddwl mae pobl mewn archfarchnadoedd yn cael o gwmpas £10 yr awr, ac mae gweithwyr y Mudiad Meithrin yn cael isafswm cyflog, a’r cyfrifoldeb sydd gyda’r bobl yma yn edrych ar ôl plant, fi yn teimlo y dyle nhw gael tâl uwch – ond yn anffodus, dydy’r arian ddim ar gael.”\nDyw problemau recriwtio “ddim yn her newydd” i’r Mudiad, ond mae’r sefyllfa wedi gwaethygu yn ddiweddar, meddai Dr Lansdown Davies\n‘Cyfnod diweddar wedi bod yn brawf’\nWrth siarad gyda Newyddion S4C, dywedodd Dr Lansdown Davies “nad oes ateb syml i’r broblem,” ond yn y pendraw, fe fyddai cynyddu’r cyllid sydd ar gael trwy’r Cynnig Gofal Plant yn creu newid.\n“Mae’r cyfnod diwethaf wedi bod yn brawf i bawb sy’n gweithio yn y sector, ac mae 'na grantiau wedi cael ei darparu sydd wedi bod o gymorth mawr.\n“Mae 'na newid positif iawn wedi digwydd yn sgil y Cynnig Gofal Plant, ond mae hi yn amserol i ni fod yn holi oes angen i ni weld cynnydd yn y gyfradd gyllido – fel bo ni’n gallu cynnig cyflogau gwell i bobl yn y sector a chynnig gwell i rieni.”\nYchwanegodd fod gostyngiad wedi bod yn y niferoedd sy’n derbyn hyfforddiant trwy gynlluniau’r Mudiad Meithrin megis Cam wrth Gam, ond eu bod nhw mewn trafodaethau gyda Llywodraeth Cymru i weld y momentwm oedd yn arfer bod yn ei le yn cael ei “adfer unwaith eto”.\nMaen nhw hefyd yn “annog” cylchoedd meithrin i ymestyn ar eu darpariaeth i apelio at fwy o weithwyr, gan fod hyn yn becyn sy’n “ymylu ar waith sy’n llawn amser”.\nI Gethin Page yng Nghynwyl Elfed, mae absenoldeb y cylch yn golygu mwy na cholli gofal plant.\n“Yn anffodus, mae 'na sawl teulu, ni’n cynnwys yn hwnna, sy’n gorfod teithio heibio’r ysgol a lle oedd y cylch yn arfer bod, a mynd mewn i dref Caerfyrddin lle mae’r cylch agosaf, sydd yn drueni mawr.\n“Mae gan y cylch rôl bwysig yn sicrhau bo ni’n cadw’r teuluoedd ifanc a phlant yn yr ardaloedd gwledig.”\nDywedodd llefarydd ar ran Llywodraeth Cymru: "Rydym yn adolygu'r gyfradd fesul awr ar gyfer gofal plant y telir amdano drwy ein cynllun Cynnig Gofal Plant Cymru ac rydym yn gobeithio cyhoeddi’r canlyniad yn y Flwyddyn Newydd.”


Tsieina 400mg / ml Anomas Steroid Gweithgynhyrchwyr Hylif, Cyflenwyr - Ffatri Uniongyrchol Cyfanwerthu - Xinhang\nMae Anomass 400 / ml yn cynnwys 150mg Boldenone Undecylenate, 150mg Testosterone Enanthate, 100mg Trenbolone Enanthate.A ar gyfer adeiladu cyhyrau, colli pwysau, cyfarpar campfa. Rydym yn cyflenwi powdr steroid, olew gorffenedig steroid, peptidau, sarmau a chynhyrchion fferyllol eraill. : +8613378646535 E-bost: eleven11@chembj.com\n400mg / ml steroidau anomas yn gorffen olew ar gyfer adeiladu cyhyrau\nUnrhyw anghenion yn gwrthdaro:\nAnomas 400 Mae pob ml yn cynnwys:\nAnomas 400mg / ml Disgrifiad:\nMae Anomass 400 yn gymysgedd o Boldenone heb ei ddadelfennu. Testbolan, Trenbolone\nEnanthate, Ar gyfer 1 mI Anomass, mae'n. yn cynnwys Boldenone undecylenate 150 mg, Testosterone Enanthate 150 mg, Trenbolone Enanthate 100 mg.Anomass 400 yn gyfuniad grymus o dri cyfansoddion eithriadol a gynlluniwyd gyda dull deallus i synthesis cynnyrch.\nMae Anomass 400 wedi'i ddylunio fel pentwr mewn potel 'ac mae'n darparu dull effeithlon o ymdrin â threfn dosio wythnosol y defnyddiwr. Gan gyfuno boldenone undecylenate, Testosterone Enanthate a Trenbolone Enanthate mae'r cynnyrch hwn yn darparu'r cyfan y byddai ei angen ar ddefnyddiwr mewn dau bigiad syml yr wythnos.\nSut mae Anomass 400 yn Gweithio\nMae'r testosteron enanthate ester yn y cyffur hwn yn achosi i'r steroid gael ei ryddhau i lif y gwaed yn arafach. Mae hyn yn golygu bod angen i'r pigiadau fod yn llai aml, sy'n ddelfrydol ar gyfer defnyddwyr steroid newydd sydd newydd ddod i arfer â'r arfer o hunan-weinyddu. Mae hanner oes y cyffur hwn yn addas ar gyfer chwistrelliad unwaith yr wythnos, ond gan y gall hyn achosi amrywiadau mewn testosteron yn y gwaed felly mae dwywaith yr wythnos yn fwy addas. Bydd amrywiaeth o wahanol lefelau testosteron yn cynyddu'r sgîl-effeithiau, felly dylid osgoi hyn.\n100ml Anomas 400mg / ml Rysáit\n15g heb ei gynhesu Boldenone\nMae testosterone yn ymledu 15g\nMae Trenbolone yn dal 10g\nOlew had grawnwin (qs)\nDefnydd Anomas 400\nMae'r dos nodweddiadol o Anomass 400 steroid yn 25-50mg y dydd. Argymhellir eich bod yn cymryd y steroid ddwywaith yr wythnos, fel y gallwch osgoi amrywiadau yn lefelau testosteron. Po fwyaf y byddwch yn ei gymryd, po fwyaf y bydd effeithiau'r steroidau yn cael eu gorliwio.\nWrth gwrs, mae effeithiau steroidau yn wahanol ar bob person. Cyn i chi ddechrau'ch rhaglen, dylech ymgynghori â'ch meddyg. Dangoswch pa fath o steroidau a pha ddos sy'n iawn i'ch anghenion, fel y gallwch ddatblygu eich amserlen dosio eich hun. Mae steroidau yn gyffur pwerus, felly gwnewch yn siŵr eich bod yn eu defnyddio gyda pharch a bod yn gyfrifol.\nManteision Anomas 400:\nMae gan y math hwn o steroid nifer o fanteision i adeiladwyr corff ac athletwyr. Mae'n fath poblogaidd o steroidau ac yn aml mae'n cael ei ddefnyddio gan ddechreuwyr. Mae ganddo'r gallu i ychwanegu cryn dipyn o gyhyrau, ond ychydig o sgîl-effeithiau sydd ganddo. Mae'n boblogaidd oherwydd yr effeithiau cryf a byddwch yn sylwi ar y canlyniadau ar unwaith.\nMae anomas yn cynnwys boldenone undecylenate, sy'n steroid sy'n deillio o testosteron. Mae ganddo weithgarwch mytropig uwch na testosteron ac nid yw'n troi'n estrogens - sy'n golygu na fydd yn cael unrhyw sgîl-effeithiau estrogen. Bydd y sylwedd hwn yn helpu i gynyddu eich archwaeth a'ch cyfradd metaboledd corff cyffredinol, a fydd yn eich helpu i swmpio'n gyflym. Gall y cynnydd mewn archwaeth fod o fudd i bobl sy'n cael trafferth bwyta llawer o galorïau, gan fod hyn yn angenrheidiol ar gyfer twf cyhyrau.\nMantais arall o hyn yw bod boldenone yn ysgogi'r arennau, fel y gallant gynhyrchu erythropoietin. Mae hyn yn cynyddu nifer y celloedd gwaed coch yn y gwaed yn ogystal â gwella gludedd y gwaed. O ganlyniad, bydd yn haws i'ch gwaed gario ocsigen i gelloedd eich corff - gan wella'ch perfformiad pan ddaw'n fater o ymarfer aerobig.\nByddai pecyn synhwyrol, y siwtiau pacio gorau i chi yn cael eu dewis i groesi arferion yn ddiogel\nCwestiwn 2, Beth yw eich dull llongau?\nPolisi ail-lenwi, os nad yw'r rhif olrhain yn diweddaru ar-lein neu os yw'n cael ei atafaelu yn ôl ei arfer\nCwestiynau 4, Beth yw eich taliad?\nCwestiynau 5, A fyddwch chi'n cyflenwi rhif olrhain?\nYdym, rydym yn cyflenwi rhif olrhain ar gyfer dilyn. Yn gyffredinol, unwaith y byddwn yn cyflenwi'r rhif olrhain i chi, gallwch olrhain gwybodaeth y parsel o fewn 1-2 ddiwrnod busnes\nCwestiwn 6, Faint o ddyddiau y bydd yn eu cymryd i'm gwlad ar ôl i mi wneud y taliad?\nProfionterone propionate 100\nAsetad Trenbolone 100\nMae testosterone yn ymsefydlu 150\nAnomass400 Boldenone heb ei ddadelfennu 150\nProfionterone propionate 75\nAsetad Trenbolone 75\nProfionterone propionate 30\nBlend Prawf 450 Testosterone isocaproate 60\nDecanoate testosterone 100\nMae testosterone yn ymsefydlu 100\nCypionad Testosterone 100\nAsetad testosterone 32\nDecanoate testosterone 147\nSupertest 450 Profionterone propionate 73\nCypionad Testosterone 125\nMae testosterone yn ymsefydlu 125\nMae testosterone yn ymsefydlu 120\nTri Prawf 400 Cypionad Testosterone 120\nDecanoate testosterone 160\nCypionad Testosterone 175\nPrawf 400 Mae testosterone yn ymsefydlu 175\nProfionterone propionate 50\nTri Tren 180 Asetad Trenbolone 60\nCarbonad Trenbolone Hexahydrobenzyl 60\nMae testosterone yn ymsefydlu 250\nHot Tags: 400mg / ml hylif steroid anomas, Tsieina, gweithgynhyrchwyr, cyflenwyr, ffatri, cyfanwerthu\nPâr o: Profwch 400mg / ml Hylif Steroid\nNesaf: 450mg / ml Olew Supertest Wedi'i Orffen\nPowdwr Anastrozole / Arimidex Ar gyfer Gwrth-Estrogen\nPowdwr Sarms Gw-0742 / gw 0742 / gw0742


#LAND - Cwrs 3D Sifil ar gyfer gwaith sifil - Lefel 1 - Geofumadas\nPwyntiau, arwynebau ac aliniadau. Dysgu creu dyluniadau a gweithiau llinellol sylfaenol gyda meddalwedd Autocad Civil3D a gymhwysir i Arolygu a Gwaith Sifil\nMae hyn yn y yn gyntaf o set o gyrsiau 4 o'r enw «Autocad Civil3D ar gyfer Arolygu a Gwaith Sifil» a fydd yn caniatáu ichi ddysgu sut i drin y feddalwedd Autodesk wych hon a'i chymhwyso i wahanol brosiectau a safleoedd adeiladu. Dewch yn arbenigwr yn y feddalwedd a gallwch gynhyrchu gwrthgloddiau, cyfrifo deunyddiau a phrisiau adeiladu a chreu dyluniadau gwych o ffyrdd, pontydd, carthffosiaeth ymhlith eraill.\nMae'r set hon o gyrsiau wedi bod yn gynnyrch oriau o gysegriad, gwaith ac ymdrech, gan gasglu'r data pwysicaf ar bwnc Peirianneg Sifil a Thopograffig, crynhoi llawer iawn o theori a'u gwneud yn ymarferol, fel y gallwch ddysgu mewn ffordd hawdd a hawdd. Yn gyflym gyda dosbarthiadau byr ond penodol ar gyfer pob pwnc ac ymarfer gyda'r holl ddata (go iawn) ac enghreifftiau rydyn ni'n eu darparu yma.\nOs ydych chi am ddechrau rheoli'r feddalwedd hon, bydd cymryd rhan yn y cwrs hwn yn arbed wythnosau o waith ichi trwy ymchwilio ar eich pen eich hun yr hyn yr ydym eisoes wedi ymchwilio iddo, gwneud y profion yr ydym wedi'u gwneud, a gwneud y camgymeriadau yr ydym eisoes wedi'u gwneud.\nGadewch inni eich cyflwyno i'r byd hwn o Autocad Civil3D, sy'n offeryn pwerus i leihau llawer iawn o amser yn dylunio a chyfrifo a hwyluso'ch gwaith yn y maes proffesiynol.\nMae'r cwrs hwn wedi'i anelu at dechnegwyr, technolegwyr a gweithwyr proffesiynol sydd â gwybodaeth mewn Topograffi, gweithiau sifil neu gysylltiedig, sydd am ddechrau ym myd dylunio ffyrdd, gwaith llinol, gwrthgloddiau ac adeiladu neu'r rhai sydd am gryfhau eu sgiliau wrth reoli yr offeryn pwerus hwn.\nCYNNWYS CWRS SYLFAENOL (1 / 4)\n• CYFLWYNIAD I MEDDALWEDD:\n- Disgrifiad o'r rhyngwyneb meddalwedd.\n- Crynodeb a rhestr o orchmynion a phrif swyddogaethau.\n- Cyfluniad prosiect yn Civil3D.\n- Mewnforio pwyntiau tir o ffeil testun.\n- Diffiniad o arddulliau pwyntiau, testunau a disgrifyddion.\n- Ffurfweddu, golygu a rheoli pwyntiau tir.\n- Creu a diffinio arwynebau tir TIN.\n- Diffiniad o arddulliau a chyflwyniad (cromliniau gwastad, map llethr, map cyfeiriadau, lloriau thermol).\n- Golygu a chyfluniad arwynebau.\n• HYFFORDDIANT GORFFENNOL\n- Creu a chyflunio aliniad llorweddol (echel trwy).\n- Creu a chyflunio proffil hydredol y tir (aliniad fertigol).\n- Dyluniad aliniad fertigol (gradd prosiect).\nCymryd rhan mewn dylunio ffyrdd a phrosiectau sifil a thopograffig.\nWrth gynnal arolwg topograffig yn y maes, gallwch fewnforio'r pwyntiau tir hyn i Civil3D ac arbed llawer o amser wrth luniadu.\nCreu arwynebau tir mewn dimensiynau 2 a 3 a chynhyrchu cyfrifiadau fel arwynebedd, cyfaint a gwrthglawdd\nAdeiladu aliniadau llorweddol a fertigol sy'n caniatáu dylunio gwaith llinellol fel ffyrdd, camlesi, pontydd, rheilffyrdd, llinellau foltedd uchel, ymhlith eraill.\nParatoi cynlluniau proffesiynol i gyflwyno gweithiau yn y cynllun ac mewn proffil.\nCyfrifiadur â gofynion sylfaenol Disg Caled, RAM (lleiafswm 2GB) a Intel Processor, AMD\nMeddalwedd Autocad Civil 3D unrhyw fersiwn\nGwybodaeth sylfaenol iawn am Arolygu, Sifil neu gysylltiedig\nMae'r cwrs hwn wedi'i adeiladu ar gyfer unrhyw un sydd eisiau dysgu sut i drin y feddalwedd.\nTechnegwyr, Technolegwyr neu Weithwyr Proffesiynol mewn Arolygu, Sifil neu gysylltiedig sydd am wella eu cynhyrchiant a'u sgil gyda'r meddalwedd.\nUnrhyw un sydd eisiau dysgu gwneud dyluniadau o weithiau llinol a phrosiectau topograffi.\nPost blaenorol«Blaenorol #LAND - Cwrs Google Earth - o'r dechrau\nPost nesaf #BIM - Systemau hydrosanitary gan ddefnyddio Revit MEPnesaf »


RHEOLI COETIROEDD: GORFFENNOL, PRESENNOL A DYFODOL - TREFTADAETH, YMARFER A CHYNALIADWYEDD – Newyddion a Digwyddiadau, Prifysgol Bangor\nRHEOLI COETIROEDD: GORFFENNOL, PRESENNOL A DYFODOL - TREFTADAETH, YMARFER A CHYNALIADWYEDD\nYstafell G23, Adeilad Thoday, Prifysgol Bangor, LL57 2UW\nDydd Iau 22 Mawrth 2018, 18:15–20:45\nGORFFENNOL, PRESENNOL A DYFODOL - TREFTADAETH, YMARFER A CHYNALIADWYEDD\nMae coed a choetiroedd yn creu pont rhwng yr oesoedd: mae'r gwaith plannu, cynnal a chadw a chynaeafu wedi gofyn erioed am olwg hirdymor gan gydnabod bod cynnyrch, elw a mwynhad un genhedlaeth yn dibynnu'n aml ar waith plannu ac ymarfer cenhedlaeth flaenorol.\nMae'r symposiwm arbennig hwn sydd wedi ei drefnu gan Gymdeithas Myfyrwyr Coedwigaeth Bangor, ar y cyd a Sefydliad Astudio Ystadau a Threftadaeth Coetiroedd Cymru, ac mae'n dod a dau siaradwr arbenigol ynghyd i adfyfyrio ar y ffyrdd y mae ystyriaethau'r gorffennol a'r dyfodol yn sail i ymarfer a blaengaredd cyfoes ym maes rheoli coedwigoedd.\nMae'r Athro Ian D. Rotherham (Prifysgol Sheffield Hallam) wedi cyhoeddi'n helaeth ar hanes coedwigaeth, coetiroedd hynafol, cadwraeth a materion amgylcheddol. Yn dilyn ei sylwadau treiddgar ar agweddau hanesyddol a diwylliannol ar reoli coetiroedd ceir cyflwyniad fydd yn siŵr o'n hysgogi i feddwl gan un o ymarferwyr mwyaf blaenllaw'r sector: Graham Taylor MBE, Rheolwr Gyfarwyddwr gyda'r ymgynghorwyr coedwigaeth blaenllaw Pryor and Rickett Silviculture sydd ar hyn o bryd yn rheoli/cynghori ar reolaeth tua 20,000 ha o goedwigoedd sydd mewn dwylo preifat ar ran rhyw 350 o gleientiaid. Gwnaeth Graham ei radd gyntaf ym Mhrifysgol Bangor (BSc Coedwigaeth a Gwyddor Pridd, 1990) ac mae'n un o ymddiriedolwyr Woodland Heritage, elusen genedlaethol sy'n ceisio gwella'r ffordd y caiff coed eu tyfu, eu rheoli a'u cynaeafu yn y DU.\nBydd y symposiwm yn rhoi golwg gwerthfawr ar rai o'r cyd-destunau a'r ystyriaethau cymdeithasol, economaidd a diwylliannol sy'n fframio'r gwaith rheoli coed a choedwigoedd trwy'r oesoedd, gan gynnwys ar themâu cynaliadwyedd, cadwraeth, cynllunio tymor hir, estheteg tirwedd, mynediad cyhoeddus, ymarfer amaethyddol, crefftau traddodiadol y coetir, allbynnau masnachol, a gwerth ac amddiffyn coed a choetiroedd 'hynafol' a 'hen'.\nDylai unrhyw fyfyriwr sy'n gobeithio datblygu gyrfa yn y sectorau coedwigaeth, amgylcheddol neu faterion gwledig fynnu dod i'r digwyddiad hwn; neu aelodau o'r cyhoedd sydd â diddordeb yng ngwerth diwylliannol coed, treftadaeth coetiroedd a rheoli tir.\n6.30 Ian D. Rotherham\n7.15 Lluniaeth a rhwydweithio\n7.45 Graham Taylor\n8.30 Sesiwn holi ac ateb\nNid oes angen archebu lle. I gael rhagor o wybodaeth, cysylltwch ag iwse@bangor.ac.uk.\nWoodland Management Poster.pdf


Blwyddyn newydd, swydd newydd – The Pembrokeshire Herald\nYr Urdd: Pennaeth newydd am iddo fod yn ‘cŵl’\nMAE PRIF WEITHREDWR newydd Urdd Gobaith Cymru bellach wedi cychwyn ar ei swydd newydd. Sioned Hughes, sydd yn wreiddiol o Ruthun, gafodd ei phenodi i’r swydd gan gymryd yr awenau gan Efa Gruffudd Jones fu’n wrth y llyw am dros 10 mlynedd.\nCyn ymuno gyda’r Urdd roedd Sioned yn gweithio fel Cyfarwyddwr Polisi a Materion Allanol gyda Chartrefi Cymunedol Cymru. Mae wedi treulio cyfnodau o’i bywyd yn Aberystwyth a’r Felinheli ond bellach yn byw yn Ystum Taf gyda’i phartner Mark a’i dau o blant, Gwen a Cian.\nBu Sioned yn egluro ychydig o’i gweledigaeth ar gyfer yr Urdd. Dywedodd, “Gyda’r Urdd yn dathlu’r 100 mewn chwe mlynedd, mae’n amser cyffrous iawn i fod yn ymuno gyda mudiad ieuenctid sydd â dros 54,000 o aelodau.\nMeddai Sioned: “Mae’n rhaid i ni fod yn gyfredol i bobl ifanc, mae’n rhaid i ni fod yn eitha’ cŵl!”\n“Mae’n amlwg fod y mudiad wedi cael arweiniad cadarn gan Efa yn ystod ei chyfnod hi fel Prif Weithredwr a fy ngobaith i yw adeiladu ar y gwaith da sydd wedi ei wneud ganddi hi. Rwy’n gobeithio cryfhau yr Urdd, cynyddu aelodaeth, gwella ymwybyddiaeth a sicrhau ein bod yn deall dyheadau, anghenion a gofynion ein haelodau fel ein bod yn mynd o nerth i nerth.”\nMae gan yr Urdd dros 260 aelod o staff a miloedd o wirfoddolwyr ledled Cymru. Dywedodd Sioned, “Fy mwriad dros y misoedd cyntaf yw i wrando’n astud, gweld a phrofi, dysgu a holi staff, gwirfoddolwyr ac aelodau. Rwyf hefyd yn awyddus i glywed y syniadau sydd ganddynt a’r cyfleoedd sydd gennym i ehangu ein darpariaeth a chodi ein hymwybyddiaeth ymysg cynulleidfaoedd megis rhieni, dysgwyr a’r di-Gymraeg.”\nBydd yr Urdd yn dathlu eu canmlwyddiant yn 2022, ac mae paratoadau eisoes ar y gweill ar gyfer y dathlu. Ychwanegodd Sioned, “Mae’r canmlwyddiant ar y gorwel ac mae angen i ni fod yn uchelgeisiol nid yn unig yn y dathliadau ond yn fwy pwysig yr hyn ydym eisiau i’r Urdd fod. Dwi’n hyderus y byddwn ni fel tîm yn sicrhau fod yr Urdd yn fwy llewyrchus nag erioed ac y bydd 2022 yn cael ei chydnabod fel blwyddyn Urdd Gobaith Cymru i holl bobl Cymru.”


Hogia'r Wyddfa - DVD - Sain Records - Music from Wales\nBETH AM BRYNU Y BOCS SET? Cliciwch y linc isod CD Hogia’r Wyddfa\nArwel, Myrddin, Elwyn, Vivian a Dic – yr enwau sydd gyda’i gilydd yn gwneud y grŵp enwocaf erioed yn hanes adloniant Cymraeg. Bellach mae’r pump yn dri, ac y mae Arwel, Myrddin ac Elwyn yn dal i ganu i gyfeiliant penigamp Annette Bryn Parri.\nI ddathlu eu hanner canfed pen-blwydd fel Hogia’r Wyddfa, rydym wedi cywain ynghyd rai o’u perfformiadau teledu gorau, yn ganeuon ac yn sgetshus, i’ch difyrru dros nosweithiau oer y gaeaf. A thrwy ddyddiau hirfelyn tesog yr haf o\nran hynny! Un peth sy’n sicr – fe gewch adloniant. Allwedd llwyddiant yr Hogia yw amrywiaeth eu perfformiadau llwyfan, gan droi o ffars y sgets i deimladrwydd Llanc ifanc o Lŷn ac yn ôl at ddifyrrwch Dijeridw cyn ichi droi. A rhywsut yr oedd y doniolwch yn gwneud y difri a’r teimladwy yn fwy effeithiol, a dagrau’r hiraeth yn troi’n hawdd i fod yn ddagrau chwerthin. Cyflwynir y casgliad newydd hwn gan yr Hogia eu hunain.\nYn bwysicaf oll efallai, bu caneuon Hogia’r Wyddfa yn fodd i ail-boblogeiddio rhai o weithiau gorau ein beirdd Cymraeg. A phe na bai ond am hynny’n unig, mae gennym oll ddyled fawr i feibion talentog ‘hen bentra bach Llanbêr’.\nMwynhewch y wledd sydd ar y DVD, a boed ichi gael hwyl wrth hel atgofion yng nghwmni’r Hogia.\nPentra bach Llanber\nGwaun Cwm Brwynog\nMr Pwy a Ŵyr\nPe bawn i…\nLlanc ifanc o Lŷn\nY fordaith fawr\nYnys yr Hud\nDyro gyfle i’r galar gilio\nWil Tatws Trw’ Crwyn\nBwgan y brain\nMae’n hwyr y dydd\nY Tri Ffarmwr\nJohn a Jên\nCaneuon yn unigol\nSgetshus yn unigol\nHyd: Tua 170 munud\nRhifnod : Sain DVD134


Diweddariad Atyniadau Ymwelwyr gan Gyngor Bwrdeistref Sirol Caerffili « Visit Caerphilly\nDiweddariad Atyniadau Ymwelwyr gan Gyngor Bwrdeistref Sirol Caerffili\nDyma ddiweddariad ar gyfleusterau ac oriau agor Coedwig Cwmcarn, COFFI VISTA a Maenordy Llancaiach Fawr\nI gael yr wybodaeth a’r canllawiau cyfyngiadau symud lleol diweddaraf, ewch i wefan Cyngor Bwrdeistref Sirol Caerffili:\nCoronafeirws – cyngor a’r wybodaeth ddiweddaraf\nMae Coedwig Cwmcarn ar agor bob dydd rhwng 9am a 5pm (yn cau am 4.30pm ddydd Gwener). Bydd y siop anrhegion a’r dderbynfa ar agor, ynghyd â’r toiledau, yn ystod y cyfnod hwn. Mae gwasanaeth tecawê o Gaffi’r Gigfran ar agor ddydd Llun i ddydd Sul, 9.30am i 4pm (archebion bwyd rhwng 10am a 3.30pm). Gall cwsmeriaid brynu bwyd a diod, a’u mwynhau yn yr ardal eistedd awyr agored y tu ôl i’r ganolfan. Gweld y fwydlen yma\nBydd system cadw pellter o 2m ar waith wrth giwio ac archebu. Bydd ciwio yn digwydd y tu allan i’r adeilad lle bydd system unffordd ar waith o amgylch y ganolfan. Bydd cwsmeriaid yn derbyn rhifau archeb. Pan fydd yr archeb yn barod, bydd y rhif yn cael ei alw a gall cwsmeriaid casglu eu bwyd o’r man casglu.\nMae Coedwig Cwmcarn wedi ailagor rhai o’i chyfleusterau awyr agored, gan gynnwys llwybrau cerdded a beicio, maes parcio (am ddim hyd at ddiwedd mis Rhagfyr 2020), llwybrau beicio mynydd gan gynnwys llwybrau disgynnol (nid yw’r gwasanaeth ymgodi ar gael ar hyn o bryd).\nMae mesurau cadw pellter cymdeithasol ynghyd â gofynion Tracio ac Olrhain ar waith.\nCafodd COFFI VISTA ei adnewyddu’n sylweddol yn ystod mis Chwefror a Mawrth ac nid oes cyfle wedi bod i’w weld eto!\nGall cwsmeriaid nawr weld y cownter gweini newydd a’r adnewyddiadau wrth\narchebu bwyd a diod. Mae byrddau a chadeiriau ar gael y tu allan ar y balconi a’r teras.\nBydd yr ardal eistedd dan do yn ailagor yn fuan unwaith y bydd darpariaethau cadw pellter\ncymdeithasol ar waith. yr oriau agor yw ddydd Llun – dydd Sul, 10am – 5pm. Gweld y fwydlen yma\nAil-agorodd Maenordy Llancaiach Fawr ei siop anrhegion a chaffi ym mis Gorffennaf, ac mae bellach ar agor o ddydd Mawrth i ddydd Sadwrn, 10am – 3.30pm.\nMae te prynhawn ar gae l yn y caffi. Cadwch fwrdd ymlaen llaw trwy ffonio 01443 412248. Gweld y fwydlen te prynhawn yma


Estyniadau Cefn i Dai Teras – Cyngor Castell-nedd Port Talbot\nCyfarwyddyd Gan Ddeiliaid Tai\nGwerthuso'r Dudalen (Estyniadau Cefn i Dai Teras)\nEstyniadau ar y Llawr Gwaelod a'r Llawr Cyntaf\nMae'r Cyngor Bwrdeistref Sirol wedi mabwysiadu'r canllawiau polisi canlynol:\nNi fydd ESTYNIADAU CEFN LLAWR GWAELOD i dai teras fel arfer yn estyn mwy na 7.3 metr y tu hwnt i brif wal gefn ** y tŷ.\nNi fydd ESTYNIADAU CEFN LLAWR CYNTAF i dai teras fel arfer yn estyn mwy na 3.6 metr y tu hwnt i brif wal gefn** y tŷ.\nLle bo'r tai ar naill ochr y tŷ eisoes yn estyn y tu hwnt i'r hyn a ganiateir gan y canllawiau hyn, gellir caniatáu estyniad o'r un hyd â'r lleiaf o'r estyniadau cyfagos.\nDiffinio Prif Wal Gefn Tŷ Teras\n**I'r diben hwn, y prif wal gefn yw'r wal gefn sy'n cynnal y prif to crib, ac nid yw'n cynnwys adain gefn wreiddiol nac unrhyw estyniad arall.\nArgymhellir yn gryf y dylai pob estyniad llawr cyntaf gael to crib. Fel arfer bydd to o'r fath yn costio tua 10% yn fwy na tho gwastad. Serch hynny, mae costau cynnal a chadw to crib yn llai o'u cymharu â tho gwastad. Bydd yn para'n hwy gan gynnig, efallai, le storio ychwanegol. Bydd hefyd yn gwella golwg y tŷ'n sylweddol. Bydd estyniad wedi'i gynllunio'n dda hefyd yn cynyddu gwerth y tŷ fel arfer. Bydd toeon crib yn ofynnol ar bob tŷ pen teras, a'r rheiny mewn lleoliad gweledol amlwg. Fel arfer, bydd toeon crib hefyd yn ofynnol mewn Ardaloedd Cadwraeth.\nFel arfer, dylid cadw gofod rhwng terfyn cyffredin a wal unrhyw estyniad. Gallai estyniadau sy'n union wrth y ffin olygu bod sylfeini neu fondo a chwteri'n tresmasu neu'n crogi dros y tŷ drws nesaf. Os na ellir osgoi hyn drwy newid y cynllun, bydd yn rhaid cyflwyno hysbysiad ffurfiol (Hysbysiad Rhif 1, Tystysgrif B) i berchennog yr adeilad perthnasol.\nDylai ymgeiswyr hefyd sylwi ar Ddeddf Muriau Cydrannol etc. 1996. Mae llyfryn esboniadol ar gael o'r DETR Ffôn: 0870 122 6236.\nHeb gadarnhad bod hyn wedi'i gyflawni, ni all Cyngor y Fwrdeistref Sirol benderfynu ar gais. Nid yw'r weithdrefn hon yn dileu'r angen am gael caniatâd gan gymydog i wneud gwaith ar, o dan neu dros ei dir. Ateb posib i'r broblem hon fyddai gosod yr estyniad yn ôl o'r terfyn. Bydd yr union bellter yn dibynnu ar y cynllun manwl ond gallai'n aml fod cyn lleied â 150mm.\nPan fo gan y tŷ gwreiddiol do crib, dylai unrhyw estyniad i'r llawr uchaf hefyd ddangos golwg to crib ar y strydlun. Yn ddelfrydol, dylai fod yn do cric cyfan. sy'n ategu to'r tŷ presennol, er, os nad yw'r estyniad yn rhy amlwg, gall cyfuniad o do crib a tho gwastad fod yn dderbyniol.\nBernir bod to gwastad yn dderbyniol yn unig os nad yw'n weladwy o'r strydoedd cyfagos, neu fannau cyhoeddus eraill neu os yw'n dechnegol amhosib cynllunio to crib. Bydd hyn fel arfer yn berthnasol i estyniadau cefn yn unig.\nMae'n rhaid bod yn ofalus pan fo to gwastad a tho crib yn cyffwrdd oherwydd gall hyd yn oed uchder isaf ystafelloedd y gellir byw ynddynt olygu to gwastad sy'n uwch na lefelau'r bondo presennol. Serch hynny, byddai estyniad to crib yn datrys hynny ar y cyfan a byddai'n fwy derbyniol.


Eseciel 40 (BCN) - Bible Society\nEseciel 40 BCND\n1Ar ddechrau'r bumed flwyddyn ar hugain o'n caethglud, ar y degfed o'r mis yn y bedwaredd flwyddyn ar ddeg wedi cwymp y ddinas, ar yr union ddiwrnod hwnnw, daeth llaw yr ARGLWYDD arnaf a mynd â mi yno. 2Mewn gweledigaethau Duw, aeth â mi i dir Israel a'm gosod ar fynydd uchel iawn gydag adeiladau tebyg i ddinas ar ei ochr ddeheuol. 3Cymerodd fi yno, a gwelais ddyn a'i ymddangosiad yn debyg i bres; yr oedd yn sefyll wrth y porth, â llinyn o liain a ffon fesur yn ei law. 4Dywedodd y dyn wrthyf, “Fab dyn, edrych â'th lygaid, gwrando â'th glustiau, a dal sylw ar bopeth a ddangosaf i ti, oherwydd dyna pam y daethpwyd â thi yma. Dywed wrth dŷ Israel am y cyfan a weli.”\n5Gwelais fur yn amgylchu'n llwyr safle'r deml. Yr oedd y ffon fesur yn llaw'r dyn yn chwe chufydd hir, sef cufydd a dyrnfedd; a phan fesurodd y mur yr oedd ei drwch yn hyd y ffon, a'i uchder yn hyd y ffon. 6Yna aeth at y porth oedd yn wynebu'r dwyrain, ac i fyny ei risiau, a phan fesurodd riniog y porth yr oedd yn hyd y ffon40:6 Felly Groeg. Hebraeg yn ychwanegu un rhiniog yn un ffon o led.. 7Yr oedd hyd yr ystafelloedd ochr yn un ffon, a'u lled yn un ffon, a'r mur rhwng yr ystafelloedd yn bum cufydd o led; yr oedd rhiniog y porth ger y cyntedd gyferbyn â'r deml yn hyd un ffon. 8Yna mesurodd gyntedd y porth40:8 Felly llawysgrifau a Fersiynau. TM yn ychwanegu gyferbyn â'r deml, yr oedd yn un ffon. 9 Yna mesurodd gyntedd y porth., 9ac yr oedd yn wyth cufydd o ddyfnder, a'i bileri yn ddau gufydd o drwch. Yr oedd cyntedd y porth gyferbyn â'r deml. 10Y tu mewn i borth y dwyrain yr oedd tair o ystafelloedd ochr o'r ddeutu; yr un oedd mesuriadau'r tair, ac yr oedd y pileri ar bob ochr o'r un mesuriadau. 11Yna mesurodd led agoriad y porth; yr oedd yn ddeg cufydd, ac yr oedd ei hyd yn dri chufydd ar ddeg. 12Yr oedd wal cufydd o uchder o flaen yr ystafelloedd, ac yr oedd yr ystafelloedd yn chwe chufydd sgwâr. 13Yna mesurodd y porth o ben mur cefn un ystafell i ben mur cefn yr un gyferbyn; yr oedd yn bum cufydd ar hugain o'r naill agoriad i'r llall. 14Mesurodd ar hyd y muriau o amgylch y porth o'r tu mewn, a'u cael yn drigain cufydd40:14 Tebygol. Cymh. Groeg. Hebraeg yn aneglur.. 15Yr oedd y pellter o agoriad y porth i ben draw'r cyntedd yn hanner can cufydd. 16Yr oedd ffenestri bychain oddi amgylch yn yr ystafelloedd ac yn y muriau y tu mewn i'r porth, ac felly hefyd yn y cyntedd; yr oedd y ffenestri oddi amgylch yn wynebu i mewn, ac yr oedd y pileri wedi eu haddurno â phalmwydd.\n17Yna aeth â mi i'r cyntedd nesaf allan, a gwelais yno ystafelloedd, a phalmant wedi ei wneud o amgylch y cyntedd; yr oedd deg ar hugain o ystafelloedd yn wynebu'r palmant. 18Yr oedd y palmant wrth ochr y pyrth, a'r un hyd â'r pyrth; hwn oedd y palmant isaf. 19Yna mesurodd o'r tu mewn i'r porth isaf at y tu allan i'r cyntedd nesaf i mewn; yr oedd yn gan cufydd ar yr ochr ddwyreiniol ac ar yr ochr ogleddol.\n20Yna mesurodd hyd a lled y porth oedd yn wynebu'r gogledd yn y cyntedd nesaf allan. 21Yr oedd ei ystafelloedd, tair o'r ddeutu, ei bileri a'i gyntedd yr un mesuriadau â rhai'r porth cyntaf; yr oedd yn hanner can cufydd o hyd ac yn bum cufydd ar hugain o led. 22Yr oedd ei ffenestri, ei gyntedd a'i balmwydd yr un mesuriadau â rhai porth y dwyrain; arweiniai saith o risiau ato, ac yr oedd y cyntedd gyferbyn â hwy. 23Yr oedd agoriad i'r cyntedd nesaf i mewn gyferbyn â phorth y gogledd, fel yr oedd ym mhorth y dwyrain. Mesurodd o'r naill borth i'r llall, ac yr oedd yn gan cufydd.\n24Yna arweiniodd fi at ochr y de, a gwelais borth yn wynebu'r de. Mesurodd ei bileri a'i gyntedd, a'r un oedd eu mesuriadau â'r lleill. 25Yr oedd ffenestri o amgylch yn y porth ac yn ei gyntedd, fel ffenestri'r lleill. Hanner can cufydd oedd ei hyd, a phum cufydd ar hugain ei led. 26Arweiniai saith o risiau ato, ac yr oedd y cyntedd gyferbyn â hwy; yr oedd y pileri ar y naill ochr a'r llall wedi eu haddurno â phalmwydd. 27Yn y cyntedd nesaf i mewn yr oedd porth yn wynebu'r de, a mesurodd o'r porth hwn at y porth nesaf allan ar ochr y de; yr oedd yn gan cufydd.\n28Yna aeth â mi trwy borth y de i'r cyntedd nesaf i mewn, a mesurodd y porth; yr un oedd ei fesuriadau â'r lleill. 29Yr oedd ei ystafelloedd, ei bileri a'i gyntedd yr un mesuriadau â'r lleill, ac yr oedd ffenestri o amgylch y porth ac yn ei gyntedd. Hanner can cufydd oedd ei hyd, a phum cufydd ar hugain ei led. 30Yr oedd cynteddoedd y pyrth o amgylch y cyntedd nesaf i mewn yn bum cufydd ar hugain o led, a phum cufydd o ddyfnder. 31Wynebai ei gyntedd y cyntedd nesaf allan; yr oedd ei bileri wedi eu haddurno â phalmwydd, ac yr oedd wyth o risiau'n arwain ato.\n32Yna aeth â mi i'r cyntedd nesaf i mewn ar ochr y dwyrain, a mesurodd y porth; yr un oedd ei fesuriadau â'r lleill. 33Yr oedd ei ystafelloedd, ei bileri a'i gyntedd yr un mesuriadau â'r lleill, ac yr oedd ffenestri o amgylch y porth ac yn ei gyntedd. Hanner can cufydd oedd ei hyd, a phum cufydd ar hugain ei led. 34Wynebai ei gyntedd y cyntedd nesaf allan; yr oedd ei bileri wedi eu haddurno â phalmwydd, ac yr oedd wyth o risiau'n arwain ato.\n35Yna aeth â mi at borth y gogledd, a'i fesur; yr un oedd ei fesuriadau â'r lleill; 36felly hefyd ei ystafelloedd, ei bileri a'i gyntedd, ac yr oedd ffenestri o'i amgylch. Hanner can cufydd oedd ei hyd, a phum cufydd ar hugain ei led. 37Wynebai ei gyntedd40:37 Felly Fersiynau. Hebraeg, ei bileri. y cyntedd nesaf allan; yr oedd ei bileri wedi eu haddurno â phalmwydd, ac yr oedd wyth o risiau'n arwain ato.\n38Yng nghyntedd y porth40:38 Felly Fersiynau. Hebraeg, Ym mhileri'r pyrth. yr oedd ystafell ac iddi ddrws, ac yno y golchid y poethoffrwm. 39Yng nghyntedd y porth yr oedd hefyd ddau fwrdd o boptu, ac arnynt y lleddid y poethoffrwm, yr offrwm dros bechod a'r offrwm dros gamwedd. 40Yng nghyntedd nesaf allan y porth, wrth ymyl y grisiau oedd yn arwain i borth y gogledd, yr oedd dau fwrdd, a'r ochr arall i'r grisiau hefyd ddau fwrdd. 41Yr oedd pedwar o fyrddau ar un ochr i'r porth, a phedwar ar yr ochr arall, wyth i gyd; ac arnynt y lleddid yr aberthau. 42Yr oedd hefyd bedwar bwrdd o feini nadd ar gyfer y poethoffrwm, pob un yn gufydd a hanner o hyd, yn gufydd a hanner o led ac yn gufydd o uchder; arnynt hwy y rhoddid yr offer ar gyfer lladd y poethoffrwm a'r aberthau eraill. 43Ar y muriau oddi amgylch yr oedd bachau dwbl, dyrnfedd o hyd; yr oedd y byrddau ar gyfer cig yr offrwm.\n44Y tu allan i'r porth nesaf i mewn, a'r tu mewn i'r cyntedd nesaf i mewn, yr oedd dwy ystafell40:44 Felly Groeg. Hebraeg, yr oedd ystafelloedd y cantorion., un ger porth y gogledd ac yn wynebu'r de, ac un ger porth y de40:44 Felly Groeg. Hebraeg, y dwyrain. ac yn wynebu'r gogledd. 45Dywedodd wrthyf, “Y mae'r ystafell sy'n wynebu'r de ar gyfer yr offeiriaid sy'n gofalu am y deml, 46ac y mae'r un sy'n wynebu'r gogledd ar gyfer yr offeiriaid sy'n gofalu am yr allor, sef meibion Sadoc, yr unig rai o feibion Lefi sy'n cael dynesu at yr ARGLWYDD i'w wasanaethu.” 47Yna mesurodd y cyntedd, ac yr oedd yn sgwâr, yn gan cufydd o hyd ac yn gan cufydd o led; yr oedd yr allor o flaen y deml.\n48Aeth â mi at gyntedd y deml, a mesur pileri'r cyntedd; yr oedd eu trwch yn bum cufydd bob ochr. Yr oedd lled y porth yn bedwar cufydd ar ddeg, a'i furiau40:48 Felly Groeg. Hebraeg heb yn bedwar… furiau. yn dri chufydd o led bob ochr. 49Yr oedd y cyntedd yn ugain cufydd o led, ac yn ddeuddeg40:49 Felly Groeg. Hebraeg, un ar ddeg. cufydd o'r blaen i'r cefn; arweiniai grisiau i fyny ato, ac yr oedd colofnau bob ochr i'r pileri.


Fy Mlwyddyn mewn Diwydiant yn Method4 | Method4\nFy Mlwyddyn mewn Diwydiant yn Method4\n- 08 June 2018\nFy Mlwyddyn mewn Diwydiant, ble ydw i’n dechrau? Dros y 12 mis diwethaf, rwy wedi bod yn gweithio i gwmni Method4 yng Nghaerdydd fel datblygwr meddalwedd, lle rwy wedi cael y cyfle i weithio ar lawer o brosiectau gwahanol i gwmnïoedd cenedlaethol mawr a wedi cael profiad defnyddio llawer o dechnolegau gwahanol ar yr un pryd!\nCyn dechrau d’on i ddim yn gwybod beth i ddisgwyl o weithio i gwmni go iawn, ro’n i’n meddwl byddwn yn gweithio ar brosiectau bach “intern” efo dim effaith ar y cwmni neu’r cwsmeriaid, ond mewn gwirionedd, roeddwn i’n cael gweithio ar brosiectau go iawn gyda chwsmeriaid go iawn! Roedd hynny tipyn bach yn frawychus i ddechrau, yn meddwl fod pobl go iawn yn mynd i ddefnyddio a dibynnu ar fy nghôd i! Ond r’on i’n really joio yn fuan!\nMae’r rhai o’r prosiectau rwy wedi gweithio arnyn nhw yn cynnwys, ap cyfarfodydd ar gyfer Hyb Technoleg, gwefannau corfforaethol, gwefan twristiaeth, system Timesheet, system rheoli asedau a system arolygu.\nYn ystod fy amser yma rwy hefyd wedi cael y siawns i weithio ar gwpl o brosiectau sydd yn defnyddio content management system (CMS) o’r enw Umbraco, ro’n i’n ffeindio hyn yn ddiddorol iawn oherwydd yr unig CMS ro’n i erioed wedi trio o’r blaen oedd Wordpress. A mae Umbraco yn llawer gwell!\nUn o’r prosiectau mwyaf diddorol i weithio arni oedd gwefan aelodau. Oherwydd cawsom y dasg o greu math o intranet ar front end y wefan gyda Umbraco CMS, lle mae eu staff nhw yn gallu mewngofnodi iddo a siarad efo ei gilydd, uwchlwytho ffeiliau a chreu sieneli/cymunedau gwahanol ar gyfer nodau waith gwahanol. Ac mae’n really cŵl i feddwl fod cwmni arall yn rhedeg ar fy nghôd i!\nRwy wedi dysgu llawer yn y 12 mis diwethaf (mwy na’r 2 flynedd gyntaf o Uni mae’n teimlo), mae’r profiad o weithio go iawn wedi bod yn wych! Ni ddim jest yn gweithio, ni hefyd yn cael y cyfle i ddysgu a datblygu ein sgiliau trwy ddigwyddiadau cyson fel developer meetings, lle mae unrhywun yn gallu gwneud cyflwyniad bach am rywbeth ma nhw wedi ffeindio neu ddysgu yn y mis diwethaf. A phob dydd Gwener ni’n cael team lunch i helpu ymlacio a thyfu fel tîm! Rwy’n teimlon ffodus iawn o gael y cyfle i weithio efo tîm mor wych â hwn!\nFelly, os ti’n meddwl am wneud Blwyddyn mewn Diwydiant, fy nghyngor i ti yw ei wneud e! Mae Blwyddyn Mewn Diwydiant yn rhoi cymaint o brofiad i ti ac yn dysgu llawer mwy na just beth ti’n dysgu yn y brifysgol, a rwy’n meddwl fod Method4 yn lle gwych i ddysgu a gweithio!


Hafan > Pynciau > Yr amgylchedd a chefn gwlad > Yr amgylchedd - diogelu ac ansawdd > Y Gyfarwyddeb Atebolrwydd Amgylcheddol (2004/35/EC) Y Gyfarwyddeb Atebolrwydd Amgylcheddol (2004/35/EC)\nMae’r Gyfarwyddeb yn atgyfnerthu’r egwyddor “y llygrwr sy’n talu” – gan wneud gweithredwyr yn atebol yn ariannol am fygythiadau a difrod i’r amgylchedd.\nNod y Gyfarwyddeb yw rhwystro ac unioni difrod amgylcheddol i’r canlynol:\ncynefinoedd a rhywogaethau sy’n cael eu diogelu gan gyfraith yr Undeb Ewropeaidd;\nrhywogaethau neu gynefin ar safle o ddiddordeb gwyddonol arbennig;\nadnoddau dŵr; a\ntir gan lygredd allai fod yn fygythiad i iechyd pobl.\nNid yw’r Gyfarwyddeb yn cwmpasu pob math o ddifrod i’r amgylchedd. Mae’n ymdrin yn unig â’r mathau canlynol o ddifrod:\ndifrod i rywogaethau sy’n cael eu gwarchod a chynefinoedd naturiol ar safle o ddiddordeb gwyddonol arbennig;\ndifrod i ddŵr;\ndifrod i dir.\nMae’r Gyfarwyddeb yn creu dau fath o atebolrwydd:\natebolrwydd sy’n seiliedig ar fai am ddifrod amgylcheddol i rywogaethau sy’n cael eu gwarchod a chynefinoedd naturiol gan bob gweithgarwch galwedigaethol arall;\n‘atebolrwydd caeth’ (strict liability) am ddifrod amgylcheddol sy’n cael ei achosi gan amrywiaeth o ‘weithgareddau galwedigaethol’ (gweler Atodiad III i’r Gyfarwyddeb).\nAdrodd am ddifrod amgylcheddol\nRhaid i weithredwyr gymryd camau ar unwaith i rwystro difrod neu ddifrod pellach a rhoi gwybod i’r awdurdod gorfodi.\nRôl yr awdurdod gorfodi\nRhaid i’r awdurdod benderfynu a yw’n ‘ddifrod amgylcheddol’ ai peidio ac enwi gweithredydd cyfrifol.\nSystemau atebolrwydd yn y Deyrnas Unedig\nMae nifer o systemau cyfreithiol eisoes yn bodoli yn y Deyrnas Unedig ar gyfer unioni difrod amgylcheddol. Unioni yw’r term sy’n cael ei ddefnyddio i ddisgrifio’r mesurau sydd eu hangen i adfer yr amgylchedd. O dan y systemau hyn, awdurdodau cyhoeddus fel awdurdodau lleol neu Asiantaeth yr Amgylchedd sy’n cymryd y camau gweithredu. Mae nhw’n gallu mynnu bod y sawl sy’n gyfrifol am ddifrod yn ei unioni neu mae nhw’n cael unioni’r difrod eu hunain a mynnu bod y sawl sy’n gyfrifol am y difrod yn talu’r costau.\nBydd y Rheoliadau’n ychwanegu at y ddeddfwriaeth bresennol ar warchod yr amgylchedd. Mae’r deddfau presennol yn cynnwys:\nDeddf Diogelu’r Amgylchedd 1990;\nDeddf Adnoddau Dŵr 1991;\nDeddf Bywyd Gwyllt a Chefn Gwlad 1981;\nRheoliadau Rheoli Peryglon Damweiniau Mawr 1999.\nBydd y ddeddfwriaeth uchod yn dal yn gymwys a bydd yn ofynnol cydymffurfio â hi pan fydd rhwymedigaethau ychwanegol at y Rheoliadau hyn yn cael eu cyflwyno.\nEwch i: Adran yr Amgylchedd, Bwyd a Materion Gwledig (DEFRA) (dolen allanol, Saesneg yn unig)